text:
Un partido ku a kuminsa 10 min laat pa motibu ku ambos ekipo no tabatin nan kosnan na ordu, Lo tin un but mara na esaki. I esaki ta bai konta pa tur ekipo. Vitesse i ATC ta sera e prome ronde i tin ocho ronde mas pa bai.
Basta ratu hungando Vitesse ta hanja un penalty na di 44 min i ta habri e score na 1-0 ku gol di Jhojan Martinez Palacios. 1 min despues Jhojan Martinez Palacios ta hanja un tiru liber i e bala a resulta te den gol i ta hasi e partido 2-0.
2-0 ta e score ku e partido a bai sosega ku ne.
Den di dos mitar A.T.C ta preshonando pa e gol di korta e ventaga pero sin resultado. Na di 77 min Vitesse ta bai ariba 3-0 ku gol di Geomar Alberto . Score final 3-0 na fabor di Vitesse. E refri ku a dirigi e partido: Geofry Angela .


c: text/html

text:
Pronóstiko di tempu pa Kòrsou i bisindario bálido te djárason mainta 6:00 o.l., 26 di òktober 2022.
Pronóstiko
Pronóstiko di tempu pa Kòrsou i bisindario bálido te djárason mainta 6:00 o.l., 26 di òktober 2022.
Kompilá: djamars 25 di òktober 2022, 05:00 o.l. (09:00 UTC).
Tempu: Parsialmente te hopi nublá ku algun áwaseru i welek ku bos lokalmente.
Temperatura máksimo lo alkansá 29ºC i temperatura mínimo 25ºC.
Solo ta sali 06:27 i ta baha 18:12 o.l.
Bientu: Direkshon prinsipalmente ost sùitost ku brisa por lo general suak; forsa 2 te 3 (7 te 19 km/ora, 4 te 10 nudo). Den áwaseru ráfaga posiblemente moderá te basta fuerte; forsa 4 te 5 (20 te 39 km/ora, 11 te 21 nudo).
Situashon general: Un disturbio di nivelnan haltu den atmósfera ta kombiná ku fluho di airu húmedo pa mas lat awe afektá e wer den nos área. Den prinsipio un shelu parsialmente nublá por laga algu di awa kai brevemente, pa despues den mèrdia mas nubia plama áwaseru ku welek i bos riba diferente parti di e isla. Ta premirá áwaseru lokalmente moderá te fuerte, di manera ku lo bai tin molèster ku di mas awa na e lugá nan di kustumber.
Kondishon di laman: Por lo general trankil ku altura di olanan mas o ménos 1 meter (3 pia). Esakinan lo ta mas haltu den òf serka di áwaseru fuerte.
Sistemanan tropikal signifikante: Ningun.
Fenómeno spesial: Ningun.
Perspektiva te djaweps mainta: Un shelu basta nublá lo persistí ku áwaseru i posibel welek ku bos lokalmente te parti di djaweps.
Meteorólogo: Coffie

robotstxt: allowed

filter: keep


text:
CHINA — Despues di un ousensia basta largu Jemyma Betrian tabata bek den rin pa bringa den e evento di Glory of Hereos 4. Mas aleu ta algun tempu kaba ku Jemyma no a bringa e disiplina di ‘Kickboxing’.
Últimamente Betrian tabata dediká su mes eksklusivamente na Mixed Martial Arts (MMA). Kisas esaki tabata e motibu ku apesar ku Jemyma tabata dilanti den e pelea tog na numeroso okashon su rival Gong Yanli di China tabata sorprendé ku atakenan peligroso. Den di tres asalto e atakenan aki di Yanli a duna resultado i den último sekònde di e asalto ta nòkout Betrian ku un moketa di 360 grado.
GoH4 Spinning backfist KO last sec.of the fight (3R)! Gong Yanli (China) vs. Jemyma Betrian (Netherlands) pic.twitter.com/TPf2fpA5kl
— Jolassanda (@Jolassanda) August 6, 2016


text:
Televishon
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Televishon of TV (pronuncia: televishon) ta un medio di telekomunikashon pa transmití i risibí imagen ku ta move. Mayoría biaha, e imagennan aki ta bini akompañá pa zonido. 'Televishon por referí tambe na 'sèt di televishon', 'programashon di televishon', 'transmishon di televishon'.
E palabra "televishon" ta bini for di un kombinashon di dos idioma; Tele (griego: tῆλe) kier men distansia y Vision (latin: "visio", di 'vis'), kier men vishon.
Dia Mundial di Televishon ("World Television Day") ta wòrdu selebrá dia 21 di novèmber den pa konmemorá e fecha ku a celebrá na 1996, ku ta e promé "Forum Mundial Dia di Televishon pa Nashonnan Uni".


text:
Oranjestad – Diamars merdia Minister Otmar Oduber tabata presente na Aruba Juniors caminda e tabatin e honor di entrega un plakaat como reconocemento na tres baluarte di nos deportea asina cu Minister Oduber a wordo invita pa haci e entrega aki debi cu tabatin 7 team for di exterior hungando den e campeonato “Himno y Bandera Internacional”cu a bin hunto cu nan famia pa un total di aproximadamente 230 turista, ademas cu a entrega a wodo realiza 18 di maart, cu ta un fecha cultural.
Jesus (Joy) Kock, relacionista publico di Aruba Juniors a indica cu ta un tradicion di 24 aña cu nan ta honra 3 atleta y e biaha aki a toca honor na Minister Otmar Oduber di haci entrega di e reconocementonan aki.
E promer atleta cu a haya reconocemento ta Nelson Kock reconoci pa su trayectoria den baseball y softball. E di dos atleta reconoci tabata Kenneth Arias reconoci pa su destreza den futbol, volleball y softball. E di tres deportista cu a ricibi su plakaat for di man di Minister Oduber tabata un personahe grandi den mundo di futbol “Doc”Williams.
E mandatario inicialmente a duna pabien na tur hende presente riba nos Dia di Himno y Bandera y a pidi un fuerte aplauso pa Aruba Juniors pa e trabou grandi cu nan ta haci aña tras di aña y cu a homenahea 3 baluarte depotivo mas e aña aki, pasobra ta hopi a wordo homenahea caba. “Pami ta un gran honor pa entrega e plakaatnan aki”.
Tambe el a dirigi su mes na e bishitantenan for di Corsow, Bonaire y Canada, el a yamanan bon bini y danki pa ta hunto cu nos.
Despues di e parti oficial, e delegacion di Canada a invite pa pasa na nan mes y asina wak tur loke nan a trece pa parti. Nan a indica di ta hopi contento na Aruba y varios di nan lo keda pa un of dos siman mas pa asina disfruta di nos isla hunto cu nan famia.


text:
Fair Trade Authority Curacao (FTAC) a kondusí un investigashon riba kordinashon di komportashon den merkado entre Curaçao Ports Authority (CPA) i operadornan di turnan turístiko ku ta ofresé paseo post pago for di Mega Pier.
E resultadonan di e investigashon aki ta poné den e proyekto di desishon: “Ontwerpbeschikking inzake collectieve bepaling verkoopprijzen toeristische rondritten Mega Pier door CPA en Touroperators ” fechá 29 yanüari 2021.
Den e proyekto di desishon FTAC ta yega na e konklushon ku e palabrashon entre CPA i operadornan post pago pa apliká un tarifa mínimo di $20 pa turnan turístiko post pago ku ta sali for di Mega Pier, ta kalifiká komo un palabrashon en pugna ku e prohibishon di kartel konforme artíkulo 3.1 miembro 2 sub a di e Ordenansa Nashonal enkuanto Kompetensia.
Pa e tipo di palabrashonnan aki konforme artíkulo 3.5 di e Ordenansa Nashonal enkuanto Kompetensia no tin eksonerashon.
FTAC ta apuntá CPA, e asosiashonnan di operadornan di tur (CATO i CTOA) I kada operador di tur post pago for di Mega Pier individualmente komo infraktor di e prohibishon di kartel I FTAC ta konsiderá konforme artíkulo 7.1 miembro 1 sub a pa imponé un instrukshon obligatorio pa kumpli ku e ordenansa nashonal komo sanshon pa e infrakshon aki.
Den e Ordenansa Nashonal enkuanto Kompetensia ta reglá den artíkulo 7.1, miembro 2 jo. artíkulo 8.1 te ku 8.5 ku promé FTAC por imponé un instrukshon obligatorio, FTAC mester pone e proyekto di desishon konserniente pa un periodo di 6 siman pa inspekshon na kantor di FTAC pa tur interesado. Den e artíkulonan aki tambe ta reglá ku personanan direktamente konserní, durante e periodo aki, por ekspresá nan punto di bista over di e proyekto di desishon sea por eskrito òf verbalmente serka FTAC. Tur e dokumentonan relashoná ku rasonablemente ta nesesario pa husga e proyekto di desishon tambe ta disponibel pa personanan direktamente konserní na kantor di FTAC.
Pa medio di e anunsio aki FTAC ta partisipá konforme artíkulo 8.2 di e Ordenansa enkuanto Kompetensia ku e proyekto di desishon ariba menshoná despues di 5 dia di e publikashon aki den Landscourant lo ta disponibel pa inspekshon na kantor di FTAC.
Despues di e periodo di inspekshon aki FTAC lo aprobá e desishon definitivo. Partidonan direktamente konserní por hasi opheshon i bai den apelashon kontra di e desishon aki.
Pa mas informashon òf pa traha un sita pa inspekshon di e proyekto di desishon na kantor di FTAC por tuma kontakto ku FTAC via e number di telefòn +5999 461 0067 òf via info@ftac.cw.


text:
Nos a drenta aña electoral 2017 y ya caba por mira algun partido preparando pa subi caya y campaña. Varios partido ta cla y a cuminsa caba mientras cu otronan ta den nan ultimo fase di preparacion. Nos a acerca e diferente partidonan cu ta bayendo eleccion y lo ta siguiendo nan pasonan durante e proceso electoral compartiendo cada desaroyo cu presenta. Segun e desaroyo di eleccion, nos lo bini cu entrevistanan bayendo mas profundo den e vision di cada partido. Den e manera aki abo como votado por keda informa y tin un bista mas amplio pa yuda bo cu bo decision di voto. Awe nos ta continua cu Partido Patriotico di Aruba (PPA)
PPA – Un partido social democrata
Benny Nisbet, lider di partido, ta conta nos cu PPA a wordo funda na 1949 door di Juan Enrique Yrausquin hunto cu Porfirio ‘Fichi’ Croes. Nan a bandona partido AVP e tempo ey segun sr. Nisbet, pa motibo di diferencianan di opinion riba tereno estatal. “Tabata trata e periodo cu mester a evalua si ta acepta un proposicion di Hulanda cu tabata consecuencia di e asina yama Plan van Poelie di e tempo ey.”
E diferencia a concentra su mes riba e poder di Aruba den un posibel Antias, na unda cu Aruba na e momentonan ey tabata tin 8-8, lo a perde su representacion y Corsou lo a haya 4 acerca cual a duna nan e mayoria den e constelacion Antiano. Juancho Yrausquin y Fichi Croes tabata contra y Henny Eman a dicidi di acepta e proposicion aki pa motibo cu su yiu homber tabata minister sin cartera na e momento ey. Pa no perde esey, den su concepto, segun sr. Nisbet: “El a acepta esaki y Juancho a bisa si bo acepta esaki awo, e Hulandesnan no ta bay permiti cambio bin asina facil. Consecuencia di esey tabata ta cu Aruba a forma parti di Antias Hulandes pa 32 aña, den cual e posicion di Aruba semper a wordo cuestiona pa nos pueblo.”
E meta cu Juancho Yrausquin tabata tin pa lanta partido PPA, tabata pa pone accento riba desaroyo social. El a percura segun sr. Nisbet pa cambio riba tereno di enseñansa na unda tur mucha cu no por a bay scol pa motibo di famia grandi, a logra haya un educacion pa studia den exterior. Bao di Juancho y PPA a bin tambe e prome onderstand cu pais Aruba a conoce, pero tambe e prome ley di pensioen pa nos grandinan. “Bao di PPA a wordo construi mas cu 30 scol rond Aruba creando posibilidadnan moderno pa e tempo ey den enseñansa Arubano.”
Renobacion di organisacion politico
E partido tin 67 aña den existencia anto a pasa den un epoca di ta e partido di mas grandi di Aruba. Despues a bin un epoca den oposicion cu shete asiento anto tempo cu sr. Nisbet a tuma over liderato di partido nan tabata tin tres asiento. Di tres asiento esaki a baha pa cero asiento y dos di nan principalmente pa motibo di diferencia di opinion grandi den e tempo ey y awe nan ta pafo di parlamento. Sr. Nisbet: “Nos a keda hiba un oposicion pafo di parlamento na unda cu anualmente nos a entrega na prensa un 120/130 declaracion di opinion di PPA riba topiconan diversifica. Hopi partido cu tin hasta representacion den Staten kisas no tin e cantidad di articulo cu nos ta manda. Nos ta reuni como partido tur diaranson y diasabra den loke nos ta yama un think tank. Akinan nos ta papia riba plannan nobo y prepara e documentonan cu nos ta bay comparti cu pueblo pa nan por husga e vision di PPA riba varios tereno.”
Na mesun momento nan ta combersando cu varios cara nobo pa haci un intento riba renobacion di e organisacion riba tur nivel cu esey ta posibel. Nan a haya algun hende y segun sr. Nisbet e proceso no a termina. “Esey ta termina ora bo entrega bo lista na oficina pa asina participa den e proceso di eleccion.”
Campaña
Tur organisacion politico tin su campaña y ta scoge su momento pa subi caya. Segun sr. Nisbet, oficialmente, campaña ta entre 4 di augustus pa 22 di september cual ta 48 dia stipula den ley. “Den transcurso di tempo, cierto momento bo por a mira cu partidonan politico a cuminsa bira un luna of algun siman prome cu esey. E ultimo añanan esaki a bira te 6 luna delanta cu mas tanto e partidonan grandi cu hopi placa ta inicia. Nos no ta sigui nan. Nos tin nos propio strategia y ta scoge e momento cu nos ta subi caya cual ta mayoria di biaha entre seis pa ocho siman prome cu e fecha di entrega lista.”
Ora cu bo subi caya, bo mester tene cuenta cu bo tin cu keda activo tur e tempo aki te 22 di september. Cual no ta facil segun sr. Nisbet, den un sociedad cu 8 pa 10 partido politico y varios partido nobo. Pa motibo cu semper e reparticion di comercio pa cu e organisacionnan politico no ta obhetivo. “Un nan ta duna trankil miles di florin, otro ta haya un paar di cien florin y bo mester purba biba y funciona cu esey.”
Aruba pa e proximo nivel
Aworaki PPA ta den preparacion di cinco documento. Un lo trata desaroyo di Oranjestad como nos capital. Tin un otro cu nan ta traha tur aña cual ta e agenda pa San Nicolas y con nan ta mira e desaroyo di esaki. “Nos tin un documento cu ta encera e lucha di nos pueblo y autoridadnan pa frena criminalidad, con PPA ta mira esaki y kico ta nos maneho den futuro. Anto nos ta mantene nos masterplan economico y general cual ta wordo traha riba dje y algun ta hopi cerca di ta cla caba. E titulo di nos programa ta Aruba pa e proximo nivel. E nificacion di nos lema Level Up y vota PPA ta pa cada ciudadano mehora su status dentro di e maneho di nos partido. Kiermen e resultado di un maneho di PPA lo nifica cu henter e sociedad ta bay pa un nivel mas halto y cada ciudadano lo mehora su status den nos sociedad. Esey ta nos meta.”
Video entrevista cu PPA
PPA – Un partido social democrata
#ELECCION2017 Lo bini cu entrevistanan bayendo poco mas profundo den e vision di cada partido. Den e manera aki abo como votador por keda informa y tin un bista mas amplio pa yuda bo cu bo decision di voto.Bay riba www.bondia24.com den e categoria di Eleccion 2017 y keda informa riba tur desaroyo.
Posted by Bon Dia Aruba on Friday, May 12, 2017


text:
Gobernadó di Florida ke mas yudansa pa kombatí Zika.
E gobernador republikano di Florida Rick Scott (foto) ta haña ku e gobièrnu federal merikano no ta hasi sufisiente pa ku e lucha kontra e vírus di Zika. Segun e, presidente Obama i Kongreso mester traha huntu pa atendé ku e problema internashonal. Den un kòmbersashon ku NBC, Scott a bisa ku e servisio di salubridat di Florida entretantu a konstatá diesseis kaso di Zika.
Poko tempu pasá na Miami, a konstatá e promé kuater kasonan di Zika na Estados Unidos. Miéntras tantu na Florida ta usa insektisida pa kombatí e sanguranan. E vírus por kousa daño serio na beibinan ku no a nase ainda. Resientemente Obama a pidi Kongreso pa pone plaka èkstra disponibel pa kombatí e vírus di Zika na Estados Unidos i den eksterior. E fondonan aktual ku ta disponibel pa esei ta kaba hopi lihé. Gobernador Scott a bisa ku el a pidi CDC, ku ta e servisio pa salubridat públiko, pa pone 10.000 pakete èkstra, pa evitá mas ekspanshon di e vírus. E paketenan ta konsistí di moskitero, kondon i repelente kontra sangura. Ainda e no a haña kontesta di CDC. Marco Rubio, e kandidato presidensial republikano a haña hopi krítika den pasado, paso segun e muhénan na estado ku ta kontaminá ku e vírus di Zika no mag di kometé aborto, ni ora tin indikashon ku e yu por nase ku deshabilidat serio. “Mi ta komprondé ku hopi hende no ta di akuerdo kumi, pero mi ta kere ku tur bida ta bal la pena pa keda konservá”, asina Rubio a bisa.


text:
A bende poema di Anne Frank na vindishi.
A bende un poema ku Anne Frank a skibí na man, pa 140.000 euro. Esaki a tuma lugá den e kas di vindishi Bubb Kuyper na Haarlem. E vindishi a produsí entre 30.000 pa 50.000 euro. No ta konosí tampoko ken a kumpra e poema. Masha poko bia sa sosodé ku un manuskrito di Anne Frank ta bin riba merkado. E teksto a salí for di e album di poesia di Christiane van Maarsen (1927-2006), ku e ruman mayó di Jacqueline van Maarsen, ku ta e mihó amiga di Anne. Anne, di 12 aña, a skibi e verso na “Beste Cri-Cri” riba 8 di mart 1942, algun luna promé ku e famia a skonde den “Achterhuis”. E verso ta bisa: "Hebt ge uw werk niet goed gedaan, kostbare tijd verloren, grijp opnieuw de arbeid aan, beter dan te voren. Hebben anderen u gelaakt, wat ge hadt misdreven, zorg dan dat ge 't beter maakt, dat is antwoord geven." (tradukshon liber : Bo no a hasi bo trabou bon, tempu presioso pèrdí, bolbe kue trabou tene, mihó ku promé. Otronan a kondená bo, loke bo a hasi robes, sòru ku bo ta drecha esei, asina ta kontestá). Anne a firma e poema ku “Ter herinnering aan Anne Frank”. (tradukshon liber : komo rekuerdo na Anne Frank)


text:
(CiberCuba) – Daddy Yankee ta sigui den su gira “ la Ultima Vuelta “ na diferente cuidad di Merca y aunke cu o tabatin nada mas satisfactorio pa yena cada stadion completamente cu un publico cu ta fanatico di cancionnan di daddy Yankee. Den tur consierto semper tin sorpresa no solamente pa e publico pero tambe pa e propio reguetonero.
Den e ultimo presenrtacion na Connecticut e cantante a subi riba e esenario un wela cu ta un di su fanatico di mas grandi y un fan opi fiel. Daddy Yankee cu un sonrisa a bisa publicamentecu nos tin fans nan di tur edad , de e mas chikitonan y te na esnan cu ta e jefenen, asina e artista a a bisa den pleno consierto na momento cu e tabata brasa e abuela. Sinembargo e momento di e fan aki no a keda solamente na e brasa di Daddy Yankee pero na momento cu Daddy Yankee a cuminsa canta su cantica e wela no a duda di baila y disfruta na grandi den e ritomo di “Hot” cu ta un momento cu sigur lo keda den su recuerdo pa semper.


text:
Sentro Nos Perseveransia
Sentro Nos Perseveransia
Sentro ‘Nos Perseveransia’ (ántes Woontraining) for di 2013 ta operashonal komo parti di e tratamentu di Mental Health Carribean na Boneiru, kaminda ta brinda diferente servisionan di kuido pa asina por duna kuido dirigí riba rekuperashon. E servisionan aki ta inkluí: alohamentu temporal dirigí riba siña abilidatnan residensial i sosial, desintoksikashon, guia den ambiente propio (asistensia ambulatorio), aktividatnan diario i guia laboral kaminda ta traha pa logra e forma mas haltu alkansabel di independensia.
Grupo di enfoke
Sentro Nos Perseveransia ta brinda guia na adultonan ku:
- problemanan di adikshon (ku deskapasidat mental leve) i/o
- problemanan sikiátriko (ku deskapasidat mental leve)
Guia
Tur aktividat di guia ku e sentro ta ofresé ta dirigí riba rekuperashon sosial, empoderamentu i kombertí nan mes eksperensia i di otronan den konosementu, di manera ku e partisipantenan por funshoná satisfaktoriomente den e ambiente di nan eskoho, no opstante nan limitashonnan temporal òf permanente.
Kiko nos ta hasi?
Konhuntamente ku e partisipante, ta hinka un programa individual den otro. Di un banda e programa aki ta dirigí riba trabou di kas, kuido personal i konstruí struktura i di otro banda e ta dirigí riba aktividatnan (kreativo) pa pasa dia/relahá òf orientashon laboral.
Ta sostené e programa pa medio di un plan di apoyo, plan di tratamentu i un plan di alerta, diseñá huntu ku e partisipante i su sistema. Algun di e tópikonan ku lo trata ta: Bibienda, finansa, funshonamentu sosial, funshonamentu físiko i tambe e intenshon di esakinan.
E sentro tin komo meta siña e partisipantenan abilidatnan komunikativo i sosial práktiko. Standart den e programa di supervishon (di bibienda) ta trata e siguiente tópikonan: presupuestá, pasadia, sosten laboral i prevenshon di rekaida. E partisipantenan ta sali, ku un fundeshi sólido i ekipá ku diferente palanka pa sigui tene na dje i bai na un lugá (residensia) adekuá pa nan den komunidat.
Dikon?
Problemanan sikiátriko i/o di adikshon ta konektá ku problemanan den otro áreanan di bida. Komo konsekuensia di falta di abilidat, marginashon òf un kombinashon di tur dos, tin hopi partisipante ku no ta sufisiente kapas pa keda riba pia den nan mes ambiente di bida. Pa e motibu aki un bon situashon di bibienda ta hopi importante, pa por hiba un bida independiente i stabil. Un gran parti di e partisipantenan ta para habri pa kuido solamente si ta proveé e nesesidat esensial aki. Pa por logra esaki kolaborashon ku sosionan eksterno ta apsolutamente nesesario.
Rekuperashon sosial ta kuminsá asina un plan di sosten keda elaborá i e partisipante ta kapas pa huntu ku su guia di bibienda (woonbegeleider), traha riba un plan dirigí riba fomento di rekuperashon. E guia ta brinda un sistema deliñá di aktividatnan, ku ta yuda e partisipante desaroyá e abilidatnan nesesario pa por funshoná mas independiente ku ta posibel òf funshoná den un ambiente protehé. Ta apuntá un manehadó di kaso dor ku mester manehá e faktornan interno i eksterno na e manera korekto.
Saliendo for di e punto di bista di e outonomia di e partisipante, sentro “Nos Perseveransia” ta dirigí su mes riba aktivá e potensialnan di e partisipante. Ta atendé e nesesidat di kuido di e partisipante i su sistema di sosten den e diferente fasetanan di e proseso di asistensia. E nesesidat di kuido individual di e partisipante tambe ta un punto di salida. Por kontestá e nesesidat aki ku un oferta di grupo den kaso ku e proseso di grupo ta aportá na e proseso di siñamentu. Dependiendo di e potensialnan di e partisipantenan e guia (di bibienda) ta varia di un kuido ekstremadamente mínimo te ku un kuido intensivo, di kuido preventivo te ku kuido protektivo.
Registrashon
E registrashon pa por risibí guia na sentro “Nos Perseveransia” semper ta kore via di e tim di F-ACT, volwassenen zorg (Kuido pa adulto).
Direkshon i datonan di kontakto
Sentro Nos Perseveransia
Kaya tanki matrimonio #30 i 32
Jato Baco
Telefòn: +599 717 0125 (despues di e menú di skohe lenguahe, #3 pa SNP).


text: Diaranzon mainta a drenta informe di cu tin 2 persona ta pasa menasa hendenan na Madiki y cu e personan aki lo ta den un Ford Ecosport blanco, mesora a dirigi varios patruya na e sitio. Na yegada di e patruyanan a bin compronde cu e persona cu e arma ta den e cas y polis a pidi pa e Team Special di polis, un rato despues a cancela e Team pasobra e sospechoso lo a bandona e sitio riba un brommer. Polis a intermedia den e asunto y a detene un sospechoso pero despues di a papia cun’e na warda di polis a lague bay. Tabata tin varios patruya a bin reforsa na e sitio pa asina evita cu cosnan lo por bay for di man.


text:
E dos partidonan cu ta sostene gobierno, esta MEP y Raiz, a duna un mayoria pa loke ta e presupuesto 2023. Desde siman pasa e tres partidonan den oposicion, esta MAS, Accion21 y AVP, a duna di conoce cu nan no ta participa den e reunionnan aki.
mr. Gerlien Croes, parlamentario (AVP), a splica cu desde hopi tempo caba oposicion a manda un carta na Presidente di Parlamento. Nan a haya un carta di Minister Presidente y oposicion no tabata di acuerdo pa motibo cu no por a acepta e ley a yega parlamento sin conseho manera debe ser di CAft.
Siman pasa oposicion a manda un carta pa Tweede Kamer, Eerste Kamer, Secretario di Estado. A haci bon duidelijk den e carta cu e procedura n’e forma con nan ta encamin’e, ta algo inconstitucional y no ta algo democratico. E ministernan mester ta suficiente responsabel pa sa na momento cu tin un cambio den ley. Gobierno a bisa cu nan no ta bin cu BTW mas sino BBO. Nan mester sa ley a cambia y tin di trece un conseho adecua cu ne.
Hopi cos a pasa e siman aki y ta purba di despista pueblo dje realidad di e presupuesto aki. Den fin di siman diferente noticia a sali y diamars anochi. E parlamentario ta spera cu pueblo realisa cu na momento nan bisa di pasa un surplus otro aña, esey ta bay a base di medida riba lomba di pueblo.
Pa un relato mas amplio, lesa TREMPAN.


text:
hefe di mission
-
Cali Valle 2021
Kenneth a atende seminario di hefe di mission
Recientemente hefe di mission pa wega panamericano junior Cali Valle 2021, Kenneth Vrolijk a atende seminario di hefe di mission…Read More »
-
Lima2019
Team Welcome Ceremony na Lima
Hefe di Mission, Kenneth Vrolijk ta conta di e Team Welcome Ceremony y ta elabora riba e competencianan den e…Read More »
-
News
Juelle Thode ta planta mata na Villa Centro Americano Colombia
Lo crea un Villa Centro Americana sostenible mientras cada pais participante na dicho weganan a planta un mata. Diabierna den…Read More »


text:
Braam (PAR) ta bai ku asiento, sin ku gobièrnun nobo a ni sinta ainda. (audio)
Djaluna mainta dòkter Eduard Braam a anunsiá ku e ta retirá komo presidente di PAR i posishoná su mes komo independiente. For di den fin di siman tabatin basta informashon relashoná ku formashon di gobièrnu. Dado momentu a surgi un buelta nobo den e proseso di formashon ora ku Pueblo Soberano a eksihí pa meskos ku PNP nan tambe haña dos minister. Informashonnan èkstraofisial ta indiká ku a opta pa duna Partido Nashonal di Pueblo dos minister pa akomodá i plankiá e tenshon den dos korientenan den PNP. Konsiderando ku meskos ku PNP nan tambe tin dos asiento, Pueblo Soberano a para ariba pa nan tambe haña dos minister.
Esaki no a ser aseptá i e bloke a hasi un apelashon riba Omayra Leeflang (Un Kòrsou Hustu) pa reforsá i mantené un mayoria di 11 asiento. Mesora e partidonan MAN, PAR, PNP i UKH a firma un akuerdo di disponibilidat pa forma e gobièrnu nobo. Sinembargo, e karta tabata falta firma di vários Parlamentario, entre nan Eduard Braam (PAR), ku porsierto ta presidente di e partido. Parlamentario Braam tabata den eksterior. Fuentenan ku por sa ta indiká ku for di den fin di siman PAR tabata buska kontakto telefoniko ku dòkter Braam na Colombia. Sinembargo e Parlamentario no a kue su telefòn. A manda tambe e karta di akuerdo entre partidonan PAR, MAN, PNP i UKH, pa e parlamentario firma den eksterior, pero esaki tampoko a tuma lugá. Djaluna mainta dòkter Braam a manda un karta pa gobernadó, pa indiká ku el a tuma su retiro for di PAR i ta posishoná su mes komo miembro independiente den Parlamento. Tin indikashon ku Braam no ta muchu kontentu ku e lider di PAR, Zita Jesus-Leito. Ademas e parlamentario lo no tabata muchu di akuerdo pa traha ku “of all people” èks miembro di PAR, Omayra Leeflang den un gobièrnu nobo. PAR tabata bastante rabiá ku Leeflang ku tambe a bandoná e partido ku su asiento, algun tempu pasá. Fuentenan ta indiká ku aparentemente, Zita Jesus-Leito lo a bai haña e kartera di salubridat, siendo ku ku no a konsultá ku dòkter Braam riba e nombramentu, ni desaroyonan rondó di formashon. Klek pa skucha Parlamentario Eduard Braam den su promé deklarashon na radio Direct 107.1 FM E buelta sorpresivo aki, ta surgi algun ora promé ku formadó Kenneth Gijsbertha reuní ku gobernadó riba formashon di gobièrnu nobo. Ku retiro di Braam for di PAR i su posishon komo independiente den Parlamento, ya e bloke MAN, PAR, PNP i UKH no tin un mayoria di 11 asiento. Esaki ta trese un buèlta intresante den e proseso, debí ku awor mester mira si e otro bloke (MFK, KdNT, PS i MP) lo por yega na mayoria di 11, ku sosten di Braam, pa forma un gobièrnu nobo pa Kòrsou. Klek pa skucha Parlamentario Zita Jesus-Leito den su promé deklarashon na Radio MAS 99.7 FM


text:
ORANJESTAD,Aruba
Diasabra 18 di januari ultimo Camara di Comercio y Industria (KvK) a organisa su di 8 edicion di e evento Business Plaza – Step Forward! Un evento hopi exitoso caminda un biaha mas KvK ta trece informacion cu ta al caso pa publico y comunidad comercial. Durante Business Plaza – Step Forward! a ofrece diferente presentacion y tambe a brinda e oportunidad pa haya informacion y conseho gratis encuanto establece y expande bo negoshi. Cu un sala yen por mira cu e interes di e comunidad comercial ta significante y esaki ta motiva KvK pa sigui cu e bon trabou.
Business Plaza – Step Forward! Ta un evento gratis organisa door di KvK pa asina por brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional.
E programa a cuminsa cu un discurso di Vice-Presidente di Directiva di KvK, sr. Omar Tromp cu a yama e publico un cordial bonbini na Business Plaza – Step Forward!
Siguientemente a sigui un panel di oradornan cu a contribui na e programa. SVb a duna un presentacion di MiSVb 2.0. Universidad di Aruba a trece informacion encuanto Programanan Educacional pa Empresarionan. Sra. Lindy Croes a conta encuanto con su negoshi a crece y a trece algun tips. Exprodesk a informa riba e posibilidadnan pa cu exporta productonan di Aruba.
Despues di un pauze cortico a sigui cu presentacion di DTI encuanto permisonan pa negoshi y condicionan laboral. Departamento di Aduana a conta mas riba proceduranan di import y export. Y pa clausura e presentacionnan Departamento di Impuesto a duna un presentacion di nan sistema nobo cu ta facilita e proceso, baha e fluho na balie y elimina administracion di papel.
Durante e pauze hopi a haci uzo di e oportunidad pa busca informacion cerca instancianan invita presente cu nan booth. Departamento di Asunto Economico, Exprodesk, Universidad di Aruba y Qredits tabata esnan hunto cu e conseheronan di KvK cu tabata disponibel pa duna informacion na e publico presente.
E siguiente evento Business Plaza lo tuma luga na juni 2020 caminda KvK lo organisa Business Plaza-Get Started! dirigi na e persona cu kier cuminsa un negoshi. Sigui KvK via Facebook of www.arubachamber.com pa pronto haya mas informacion tocante e evento aki! Pa mas informacion tocante edicionnan di Business Plaza y otro eventonan di KvK, por tuma contacto cu Business Information & Support na 582-1566 ext. 27/35/42/30 of manda un e-mail pa: businessinfo@arubachamber.com.
Aruba, 20 di januari 2020
Camara di Comercio y Industria (KvK)


text:
Download dokumento:Klek riba e link pa download.
KOMPARASHON DI PREIS PRODUKTONNA DI PROME NESESIDAT DEN SUPERMERKADO i MINIMARKET
Kumpliendo ku su labor di informá i konsientisá konsumidónan, Fundashon pa Konsumidó ta publiká lista di komparashon di preis di produktonan di promé nesesidat pa luna di mei 2016. E anotashon di preis a tuma lugá den e periodo di 11 pa 26 di mei 2016. Pa realisá esaki, Fundashon pa Konsumidó a bishitá 21 establesimentu, kual ta: 2000, Albert Heijn, Arco Iris, Arti’s Otrobanda, Best Buy, Bon Bini, Boulevard, Centrum Mahaai, Centrum Piscadera, Colon, Esperamos, Exito, Mangusa Rio, Mangusa Hypermarkt, Vreugdenhil, L-Z-F Mini Market, Fei Cui, Bonam, Queens, Luna Park i Sta. Maria.
E lista di produktonan ku Fundashon pa Konsumidó a usa ta konsistí di 116 produkto. E produktonan ta repartí den diferente kategoria, entre otro: kos pa hunta den pan, bonchi di bleki, bonchi di paki, maishi di bleki i bòter, sòpi di bleki i bòter, spaguèti i makaroni, aros, ariña di funchi, ariña di pan, zeta dushi, margarina, pasta di tomati, suku, te, kòfi, papa, djus di paki, lechi di paki, lechi bleki, lechi di puiru, stropi, limonada, pasta di djente, habon di baña, ‘toalla sanitario’, habon di laba paña, desinfektante, kloròks i papel di wc.
Bon Bini Supermarket, ku mas produkto na mihó preis na Bon Bini
For di e análisis ku Fundashon pa Konsumidó a hasi pa loke ta trata produktonan di promé nesesidat, Bon Bini a resultá e supermerkado ku tin mas produkto na mihó preis. Na Bon Bini supermarket tabatin 27 produkto na mihó preis for di e lista di 116 produkto. Einan por haña na mihó preis, entre otro: bonchi kòrá (grace), zeta dushi (Vigo/Badia), Margarina (Blue band), tomati pasta (Hunt’s paste/ La Constancia/ Royal), te (Lipton Yellow Label/ Crown), papa (Quacker) i djus (Baggio). E di dos supermerkado ku mas produkto na mihó preis a sali Mangusa Hypermarket ku 21 produkto. Mangusa Rio ta sigui na di tres lugá ku 18 produkto na mihó preis.
Mihó surtí
Resultadonan di e komparashon di preis ta indiká ku e supermerkado mihó surtí pa loke ta trata produktonan di promé nesesidat ta Mangusa Hypermarket ku 94 produkto for di e lista di 116 produkto ku a anotá su preis. Esperamos i Arco Iris ta sigui na di dos lugá ku 91 produkto i na di tres lugá a resultá Bon Bini ku 90 produkto.
Fundashon pa Konsumidó ta enkurashá konsumidónan pa hasi uso di e lista di preis ku nos ta publiká pa fasilitá hasimentu di kompra di produktonan di promé nesesidat. E lista aki ta práktiko tambe den e proseso di trahamentu di un presupuesto di luna balansá.
Pa konsultá e tabelnan, klek aki..!


text: Diamars mainta a drenta informe di un accidente cu hende herida na Kibaima, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e dama chauffeur di e Suzuki RWagon a bay dal un U-turn y a baha e caminda pero no a wak e auto su tras y a subi e caminda bek dal e Ford Figo mande bay otro banda di e caminda baha caminda dal den banda un palo di lus y bay para un poco mas pazuid. Debi na e fuerte 2 impactonan y e dreymento e chauffeur di e Figo a resulta herida. Na yegada di e ambulans nan a atende e victima.


text:
Dialuna mainta durante patruya polia a bin topa cu un accidente cu impacto basta fuerte y cu hende herida riba caminda grandi na e cruzada di salida for Dimp, mesora nan a baha atende e accidente unda cu un chauffeur turista manehando un Suzuki Baleño di huur weitando su G.P.S. a bay subi e caminda sin a pone atencion y a bay dal riba un Honda Fit biniendo for di pariba, ela dal esaki mand’e bay para te baha otro banda di caminda. Den e Fit 2 persona a resulta levemente herida mientras den e Baleño tanto e chauffeur turista como e turista pasahero tambe a resulta herida. Na yegada di e ambulans a atende tur e personanan herida y a transporta unicamente e pareha turista pa hospital.
1 thought on “Accidente pa falta di preferencia riba L.G. Smith Boulevard dilanti Dimp”
-
Pa mas di 4 aña e no yama SIAD mas.


text: Dialuna merdia a drenta informe di cu tin un candela grandisimo na Sabana Blanco pazuid di Dakota, mesora a dirigi tanto polis como bombero na e sitio. Na yegada di e patruya a nota cu e candela aki ta canando bastante liher y ta trese peliger pa cual motibo a solicita presencia di bombero cu mas urgencia. Na yegada di e bombero mesora a inicia cu un combate directo y a domina te paga e candela por completo. Por a compronde cu den oranan di mainta ya caba bomberonan a presenta y a paga esaki por completo.


text:
For di basta tempo, dentista Hendrik Marsman ta bin dilanti pa expresa su mal conento riba specialista Kawaiah, kende tin su consultorio y con e specialista ta keda falsifica su documentonan, test di Covid-19 y diploma anto DVG ni minister di salubridad ta stop ‘ta lag’e sigui opera.
Segun Marsman, e ta bisa cu e ultimo documento cu el a falsifica ta e test di Covid-19 caminda ora cu el a yega aeropuerto a wak e code, sinembargo nan a laga e specialista gewoon sigui sali y bay su cas. For di basta tempo Marsman ta keda ta vocal riba e asunto pero ningun hende concerni ta duna atencion y ta prefera keda keto.
“E no tin respect pa autoridad, e meneer ta haciendo cosnan ilegal y nos no ta haya oido di nos gobernantenan. A bira tempo pa nos respeta nos ciudadanonan, esnan cu ta profesional y local, nos gobernante ta keda trapa riba nan”, e ta expresa.
E ta bisa cu no ta tuma accion, y te dia di awe cu el a entrega keho nada no a ser haci pa e caso aki. E ta bisa pa esnan cu gana den eleccion benidero pa structura e leynan di nos pais. “Tin profesional local cu tin aña ta warda pa eherce den nna carera manera dentista, ningun minister a yuda nan, pa nan establece nan mes na nan cas.”


text:
Oranjestad-Parlamentario Marlon Sneek ta kere cu Xiomara Ruiz Maduro di fraccion di MEP, ta totalmente perdi den su agonia politico, ya cu segun e politico aki, e no ta hayando cobertura y ningun hende ta pasa su noticianan.
Fuera di esaki sr Sneek a mustra cu Xiomara ta completamente bruha y den su agonia ta contradeci su mes formalmente ya c’un rato e miembro di MEP ta bisa cu Gobierno no ta haciendo nada pa reapertura di refineria Valero pero un rato despues e mes ta bisa cu Gobierno lo tin un deal c’un compania pa habri Valero.
“E cos di mas pret di Xiomara di MEP ta cu ora e ta papia cu supuestamente Gobierno lo tin un deal cu ‘El Pollo,’ un compania pa habri Valero pero realidad di esaki ta cu e unico politico cu ta sacando potret cu bandera Venezolano y di PDVSA, ta ‘El Gallo’ Glenbert Croes kico tin aya na Venezuela mi no sa mester check cu ‘El Gallo’ Glenbert Croes cu practicamente ta biba na Venezuela.
Nos por a tuma nota tambe riba Internet un publicacion na Venezuela di un entrevista hasi cu Glenbert Croes cu ta bisa: “Aruba se solidarisa con Venezuela en disputa por el Esequibo,” un disputa cu Gobierno di Venezuela tin cu Guyana y Glenbert Croes ta bay Venezuela y ta duna un declaracion den nomber di pais Aruba.
Entre otro ta menciona cu Glenbert ta yiu di El Libertador y ta bon pa Xiomara sa cu si tin un hende cu tin link cu Venezuela y cu El Pollo, ta su colega ‘El Gallo’ Glenbert Croes
Xiomara mester bay busca e problema aki cerca su colega di partido of ta un guera a cuminsa caba den seno di MEP, pa mira con ta corta hala di Glenbert Croes y nan ta cuminsa traha storianan di El Pollo y El Gallo pa entre nan, nan mes caba cu otro.
Nos por a mira tres siman pasa tambe un potret cu tabatin di sr Glenbert Croes cu Roy Dasa, un parlamentario cu practicamente no ta den funcion mas ya cu nan a dicidi na Venezuela cu nan no ta bay tin eleccion mas pa Parlamentarionan cu ta representa e pais den Parlatino, pero di e asamblea mes Parlamentarionan lo wordo asigna den futuro pa bay Parlatino mescos cu aki na Aruba.
Pero aki un biaha mas por tuma nota miembronan di fraccion di MEP ta djis saca potret pa bisa cu nan ta bezig c’un partner strategico , gewoon un farce , un creamento di expectativa falso pa purba di crea emocion den e pais, cerca pueblo sin cu nan ta honesto cu nan.
Den un reunion cu mi a participa na Mexico siman pasa, mi por a combersa cu e delegacion di Santo Domingo cu a informa mi persona cu PDVSA a cuminsa bende e refineria na e isla ey.
Na 2010 PDVSA a cumpra e refineria aki na Santo Domingo y awe PDVSA ta den proceso di bende e refineria aki anto ta bon pa esunnan di MEP bin splica cu cua placa nan ta bin cumpra e refineria aki na Aruba.
Tambe ta bon pa mustra cu Venezuela a cuminsa den Caribe cu e asina yama PetroCaribe caminda e paisnan den Caribe aki tabata haya petroleo na un prijs preferencial Santo Domingo, Trinidad & Tobago y otronan, y awe PDVSA a yega Santo Domingo y bisa cu nan cu loke nan debe nan por paga mita di dje y lubida e resto, ya cu Venezuela tin mester di placa, mester di dollar y awor kier haya loke nan por haya pa cubri nan situacion financiero.
Un compania cu tin un refineria na Santo Domingo y cu ta den proceso pa bende esaki, nos por mira El Gallo Glenbert Croes di MEP sacando foto cu e bandera di Venezuela y di PDVSA y a bisa cu el a combersa cu un of otro hefe, un of otro director pero ningun caminda por mira Glenbert riba un foto cu e hendenan aki den combersacion.
Nos ta kere cu a bira e momento pa nos bira serio cu pueblo, pa nos ta honesto cu pueblo y stop di hunga wega, ya cu Gobierno ta moviendo, Gobierno a bin y papia cu e comision y a informa cu e tin un compania na Merca interesa cu cual e ta den deliberacion cune cu ta mustra serio y e reunionnan aki ta tumando luga den tur seriedad posibel pero otronan tin cu stop di troce e berdad,” Parlamentario Marlon Sneek a declara recientemente.


text:
NNan tabata yama Tula Rigaud, nòmber di e general Beniot Joseph Rigaud, un di e héroenan di revolushon Haitiano. Tula tabata un katibu di plantashi Kenepa, di doño Casper van Uytrecht. Tula tabata un hòmber inteligente ku tabata por a ekspresá su mes hopi bon. E tabata bon na altura di prinsipionan di revolushon Franses i desaroyonan na Haiti. Tambe e tabata bon na altura di desaroyo polítiko na Oropa. Tula tabata relatá e prinsipionan di libertat, igualdat i fraternidat na e doktrina di Iglesia Katóliko. Konosí ta ku Tula a skibi un karta pa direktor kaminda el a eksihí libertat di katibunan. Tula a prepará huntu ku Bastiaan Carpata e rebelion. E katibunan tabata yama Tula kapitan. E katibunan a rekonosé Tula komo e lider máksimo den e rebelion.
Bida di e Afrikanonan na Kòrsou
Bida di e Afrikanonan na Kòrsou tabata duru. Tula, Louis Mercier i Pedro Wacao katibunan di kunuku a uni i lanta kontra di nan na 1795. E rebelion mas grandi i importante den historia di Kòrsou. Despues ku nan a kapturá Tula, nan a kologá Tula na un krus i mare na un wil pa seguidamente kap su kabes afó. Nan a tira su kurpa den laman i pega su kabes ku un staka riba plenchi di Gobernador.
Gobièrnu a proklamá 17 di ougùstùs komo dia di lucha pa libertat. Tur aña ta konmemorá e lucha dia 17 di ougùstùs na Rif.
Pa mas informashon
Por lesa e siguiente website nan i wak video di Youtube:


text:
ORANJESTAD, Aruba
Minister encarga cu cartera di Sector Primario, sr. Chris Romero, tabata di bishita serca sr. Delphino Geerman na Tanki Leendert. Sr. Geerman ta un criador di cabrito, carne y porco y ta realisando e actividad aki como parti di su cultura cu el a lanta cun’e.
Sr. Delphino a mustra Minister Romero su cunucu caminda e ta cria su bestianan. El a haci un demostracion di con e tin tur cera den nan cura, unda e ta zorg pa e bestianan ta bon alimenta y cuida. Di e manera aki ta sigura cu fin di aña por brinda un bon producto na su clientenan cu ta cumpra carni serca dje.
Minister Romero a keda sumamente satisfecho y agradecido cu sr. Delphino pa por a aprecia di serca e manera tradicional di cria bestia na Aruba.


text:
Willemstad- Gobièrno di Kòrsou ta implementá algun medida mas estrikto, den un esfuerso pa frena e plamamentu di Covid-19.
Den último dianan por a nota un subida di kasonan aktivo na Kòrsou, ounke no di un forma asina drástiko manera ta e kaso na Boneiru.
Entre otro e orario di ‘Toke de Keda’ ta bira di 9’or di anochi pa 4:30’or di mainta. Tambe e kantidat di persona ku por bini huntu durante aktividatnan públiko ta keda adaptá na un máksimo di 25 persona entrante mañan, djaluna 15 di mart 2021.
Te 8 or di anochi
Banda di esei a pone orario mas limitá pa restorantnan riba e isla. Establisimentonan por keda ofresé servisio te ku 8 or di anochi. Na trùknan di pan no ta permití pa hende para warda nan pedido. Nan tin ku warda esaki den nan auto.
Segun epidimiologo dr. Izzy Gerstenbluth i PM Ruggenaath e situasion ta ‘serio’.
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Churandy Martina- E Koredó Ku E Sonrisa Di Oro
Kasi bo no por menshoná e nòmber Churandy Martina sin smail. E yu di tera ehemplar aki a kaptura nos kurasonnan ku su pianan lihe, su aktitut positivo konstante i su sonrisa kontagioso. Komo koredó el a kompetí den kuater Weganan Olímpiko.
Dos biaha el a sali pa Antiya Hulandes na e Weganan di Atena i despues den e Weganan di Beijing. Despues ku Antiya Hulandes a disolvé na 2010 el a sali dos biaha pa Hulanda na Weganan di Londres i aña pasá den e Weganan di Rio di Janeiro.
Te ainda e tin e motivashon pa sigui tambe, mirando e echo ku el a deklará ku e tin plan pa kompetí den e Weganan Olímpiko di 2020 na Tokyo.
Nasí komo Churandy Thomas Martina dia 3 di yüli di aña 1984 na Kòrsou, Churandy a gana su promé medaya di kore ora e tabatin 6 aña den un kareda hubenil. Durante su karera ilustre, el a mantené su gustu i gestonan krioyo. Un bon ehèmpel di esaki ta su plato faborito, kual ta tutu ku piská i banana hasá.
En realidat bo no por yama e karera di Churandy Martina ilustre so. Kuminsando na aña 1999, el a gana hopi medaya i establesé hopi rèkòrt. E úniko dekorashon ku falta na su garganta ta un medaya olímpiko, kual el a hera di gana na mas ku un okashon. El a realisá tur e logronan aki ku su aktitut optimista intakto.
E ta konta ku hopi logro maestral. Entre nan ta: e tin den su poseshon e rèkòrt di korementu hulandes riba 60 meter, 100 meter, 200 meter i e estafeta di 4×100 meter. Tambe e tin e rèkòrt mundial riba 30 meter, kual el a logra dor di kore mas lihé ku un sèt di dominó ku tabata kayendo (esaki lo pon’é den Buki di Rèkòrt di Guinness). Ademas e tin tur e rèkòrtnan di korementu di Antiya Hulandes riba su nòmber.
Churandy a gana tambe un total di 10 medaya di oro den e Weganan Panamerikano, e Weganan di Sentro Amerika i Karibe, e Weganan Suramerikano, e Kampionato Panamerikano Hubenil i e Kampionato Europeo. Banda di esaki el a gana un total di 5 medaya di plata tambe den e Weganan Suramerikano, e Weganan di CARIFTA pa Hóbennan bou di 17 aña, e Weganan di CARIFTA pa Hóbennan bou di 20 aña i e Kopa Kontinental.
Ademas di tur e logronan aki, Churandy Martina ta e úniko koredó banda di Usain Bolt ku a aparesé den e final di 200 meter den e Weganan Olímpiko di Beijing na 2008, e Weganan Olímpiko di Londres na 2012 i e Weganan Olímpiko di Rio de Janeiro. Den e Weganan di Rio de Janeiro ta nèt un sentésimo di sekònde a separ’é for di un medaya di bròns.
Den tur kos Churandy Martina a keda humilde i el a mantené su enfoke riba e mehorashon konstante di su markanan personal. Su étika di trabou i su aktitut positivo sigur ta hasi’é un modelo pa su yu muhé i tur e hóbennan di Kòrsou. Nos no por warda pa mira kiko mas e ta bai logra!


text:
ORANJESTAD (AAN) – Como Lider di Partido MEP, Evelyn Wever-Croes a menciona cu ya durante e campaña caba, tabata tin indicacion kico ta locual tin den cada partido nobo, cu a saca asiento como resultado di eleccion 2021.
“Bo tabata mire, nos conoce algun di e integrantenan caba, pero nan a logra di haya voto; kiermen, nan a haya otro impresion di confianza cerca algun votador, y bo tin cu respeta esey. E decision di pueblo bo tin cu respete! Nos tabata sa kico lo tin den dje y eigenlijk awo nos ta haya confirmacion di esey”, Wever-Croes a expresa.
Riba e pregunta si MEP ta enfoca su mes awo riba un base amplio, of e ta haya cu 11 asiento ta suficiente, dependiendo di con e vision di e otro partidonan ta, e lider di MEP a contesta cu e tambe a scucha un lider bisa cu mester di 14 asiento, pasobra tin leynan cu mester di esey.
“Na e momentonan aki, por ehemplo e Landspakket no ta exigi 14 asiento. Tin leynan cu si, por ehemplo, nos a purba di hinca e ombudsman den nos Constitucion, un par di luna pasa, y p’esey tabata tin mester di 14 y nos no tabata tine. A para e tratamento pero e ta bay sigui un djis. Anto, e ora ey, riba e temanan bo por purba di yega e fuentenan pa bo yega na bo 14. Kiermen, no mester di 14 pa goberna, bo mester por lo menos 11, pa goberna”, Wever-Croes a señala.
El a comenta cu biaha pasa nan por a goberna cu 11 asiento, pero nan a goberna cu 12 pasobra nan kier a busca e base mas amplio posible. “E no a duna nos e trankilidad ni stabilidad. Aworaki, cu e experiencia cu nos tin tras di lomba, nos ta busca no tanto den e cantidad, sino den stabilidad”, Wever-Croes a remarca.


text:
Beach Tennis a sali pa Doha
Aksel y Sander lo participa na e World Beach Games 2019
Delegacion di beach tennis a sali pa e World Beach Games na Doha, Qatar.
Diamars mainta tempran e delegacion di Aruba den e deporte di beach tennis a sali pa Doha, Qatar unda nan lo ta compitiendo den prome edicion di e World Beach Games. E beach tenniser nan Aksel Samardzic y Sander Castro bou guia di coach Jonathan Goitia lo ta Aruba su representantenan. E mihonan di mundo den e deporte di beach tennis so lo ta presente mirando cu e evento tabata un clasificatorio.
Aksel y Sander a conoce un tremendo temporada 2019 unda nan a sa na logra medaya pa Aruba den e South American Beach Games na Rosario, Argentina. Tambe den e recien campeonato mundial di beach tennis na Sint Petersburgh, Russia ambos atleta di Aruba a sa na haci un super bon papel.
E World Beach Games lo inicia dia 12 pa 16 di oktober na Doha. Ya caba Hefe di Mision, Sr. Junior Dake y Masahista Sr. Francis Maduro ta na Doha unda nan lo ricibi majan e atletanan y nan coach.
Un palabra di exito na henter nos delegacion.


text:
konservá (verbo)
-
buki di oro
-
standarisá
-
tipo di palabra: verbo
-
kontabel
-
mirá: 486 bia
- deskripshon: Pa konservá alimento tin diferente téknika manera keintamentu ku ta pasteurisá: keinta te 70 pa 80 grado. Mayoria di mikro-organismo ta muri, pero no nan spor (spor ta e parti di un mikro-organismo ku tin mas resistensia i ku por wanta mas kayente). Ora bo sterilisá: keinta te 100 pa 120 grado e mikro-organismonan i nan spor a muri. Otro téknika pa konservá produkto den fris, seka òf huma nan, kònfeit nan ku suku òf warda nan den binager. Por agregá tambe sustansia kímiko òf radiashon pa retrasá kresementu di mikro-organismo òf empaketá nan hermétikamente mantené nan freskura.
- hulandes: conserveren
konserva (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 363 bia
konservá (verbo)
-
buki di oro
-
standarisá
-
tipo di palabra: verbo
-
kontabel
-
mirá: 351 bia
konservá (athetivo)
-
buki di oro
-
standarisá
-
tipo di palabra: athetivo
-
kontabel
-
mirá: 260 bia
- deskripshon: Pa konservá alimento tin diferente téknika manera keintamentu ku ta pasteurisá: keinta te 70 pa 80 grado. Mayoria di mikro-organismo ta muri, pero no nan spor (spor ta e parti di un mikro-organismo ku tin mas resistensia i ku por wanta mas kayente). Ora bo sterilisá: keinta te 100 pa 120 grado e mikro-organismonan i nan spor a muri. Otro téknika pa konservá produkto den fris, seka òf huma nan, kònfeit nan ku suku òf warda nan den binager. Por agregá tambe sustansia kímiko òf radiashon pa retrasá kresementu di mikro-organismo òf empaketá nan hermétikamente mantené nan freskura.
- hulandes: conserveren
Glosbe
-
Glosbe ta un dikshonario internashonal, klek riba e siguiente konekshon:
konservá
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
konservá
anterior i siguiente


text:
MManuel Carlos Piar a nanse probablemente den añanan 1777 ku 1778 na Kòrsou Otrobanda, entre Breedestraat ku Rifwater. Su tata tabata di e islanan Kanari i a bini via Venezuela Kòrsou. Su mama tabata un muhé di kolo di Kòrsou. Piar tabata general den ehérsito Bolivariano. El a konsehá Simon Bolívar diferente biaha, ku okupashon di e parti interior di Venezuela tabata nesesario pa liberá Venezuela ku éksito. Simon Bolívar a ninga di aseptá su konseho.
Popular bou di sòldatnan
Ora Piar a logra algun éksito sin instrukshon di Simon Bolívar el a bira popular bou di sòldatnan. E tabata destaká for di otro ofisialnan pa motibu di su vishon stratégiko. Komo hende di kolo e otro ofisialnan no tabata dun’e su balor, maske e tabata parse su tata mas tantu. Nan a instigá Bolivar kontra di Piar. Bolívar a laga arest’é i komo konsekuensia nan a tir’e mata na 1817. Na 1827 Bolívar a rehabilitá Piar kual ta pone Piar pertenesé na un di e héroenan di Venezuela. Na Kòrsou tin un plenchi ku yama Piar. Na Skalo bo ta haña busto di tantu Brion komo Piar.


text: KRALENDIJK – Djasabra 18 di yanüari e organisashon Sparta Rincon a tene un enkuentro ku prensa i na mes momentu a bendishoná nan unifòrm nobo. Ta trata di un organisashon ku ta praktiká diferente deporte, entre otro Bolas i Domino ku mira riba diferente otro deporte. Pader Ivan Dario Perez Gomez di parokia San Luis Beltran a hasi orashon na komienso di e aktividat i despues a bendishoná tur presente i e unifòrm nobo. Pader a menshoná entre otro ku e kolo di e unifòrm ta bunita i e ta ekspresá trankilidat, fortalesa i fe. Despues Evo Cicilia a hasi promé entrega di e unifòrm nobo na Ronald Haafkes, direktor di Haafkes Bouw Bonaire, kende ta e spònser prinsipal di e organisashon. Seguidamente Cicilia a dirigí palabra i entre otro el a menshoná kon Sparta Rincon a bira un realidat i e deportenan ku nan ta aktivo kuné. Tin hopi deporte mas pa atendé ku ta pendiente. Ta trahando riba un kas pa e ekipo. Huntu ku La Fama ta bai desaroyá vèlt pariba, esta pariba di warda di polis bieu na entrada di Rincon. Ta trahando pa yega na un kas pa Sparta Rincon asina por kuminsá ku práktika di deporte paden di e edifisio. Despues Jacinta “Lenny” Janga a dirigí palabra. El a papia tokante e unifòrm loke e a diseñá pa Sparta Rincon. “Personalmente mi ta hañ’é hopi bunita. Ta hopi importante e loke e organisashon aki ta hasi i ta bai kontinuá.” Despues a dirigí palabra Ronald Haafkes di e kompania Haafkes Bouw Bonaire, spònser prinsipal di e organisashon. El a menshoná ku ta un plaser pa kontribuí na e organisashon.” Tin hopi plan pa loke ta trata e organisashon i kaminda nos por yuda, nan por konta riba nos. Éksito pa duna bon resultado,”el a terminá bisando.


text: Diadomingo atardi a drenta informe di alarma pa un avion di Jetblue cu a caba di lanta a haya un “birdstrike” y ta regresa Aruba, mesora a alerta polis, ambulans, bomberonan y otro personalnan di emergencia na airport. Ta asina cu e vuelo di Jet Blue a lanta cu 160 pasahero rumbo JFK Airport na New York, pero na 12 miya panort di Aruba nan a haya un “birdstrike” cu a bay dal den e motor banda drechi. E piloto a manda e mensahe cu nan ta regresa Aruba y ta bay dump fuel pabao di Aruba mientras autoridad di emergencia por prepara pa un aterizahe di emergencia. Despues di a ateriza sano y salvo preparacionnan a ser haci pa e pasaheronan pasa un anochi mas na Aruba y manda un otro avion mayan pa bin busca nan. Mecanico local lo revisa e motor pa asina e avion regresa bashi pa un revision mas extenso na nan hangar.


text:
Dengue
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Dengue ta un enfermedat infeksioso ku ta kousá pa e virus dengue. Síntomanan ta ensera keintura, doló di kabes, doló di múskulo i di wesu, i un rèsh tipiko ku ta parse sarampi.
Den un kandidat di kaso limitá e malesa ta desaroyá den un keintura di dengue-hemorágiko sumamente peligroso ku por inklui sangramentu, un kandidat abao di plachinan di sanger i likmentu di plasma di sanger o un síndroma di shock, unda presion di sanger ta baha te un nivel peligroso.
E virus ta presente den region (sup)tropikal i ta keda pasá pa hende pa medio di diferente espesie di sangura di e género Aedes, en partikular A. aegypti, mihor konosi komo sangura di dengue. Tin sinku tipo di dengue; pa regla infekshon di un tipo ta ofrese inmunidat pa bida largo pa e tipo ei, pero pa e otro tiponan e inmunidat ta pa korto plaso.


text:
Murmuracion y kehamento ta un forma di demostra ingratitud na Dios, cu bo no ta satisfecho cu locual Dios a haci pa bo.
Murmuracion y kehamento por mantene bo den stress y depresion pa hopi tempo, pasobra cu bo actitud negativo bo ta demostra, falta di respet pa Dios, mirando Dios su bondad, toch bo ta sigi keha demostrando cu e cos no ta na bo smaak of manera bo kier.
Pa motibo diĀ desobedencia, rebeldia, murmuracion y kehamento ( Numbernan capitulo 14 completo y Deuteronomio 1:2) e pueblo di Israel a pasa 40 anja den desierto caminda nan mester a pasa den 11 dia.
Hopi hende no ta tene cuenta cu locual nan ta papia di Dios, ni tampoco con nan ta trata Dios, pero Dios ta mustra bon cla den e buki di Numbernan cu murmuracion ta trece morto, y ta hopi hende a muri den desierto pa motibo di murmuracion. ( Numbernan 14:11).
Awendia nos ta mira bida di hende ta keda manera un auto den neutral, e no ta bay dilanti y e no ta bay patras , keto bay den mesun situacion, bisando cu tempo ta malo, cos ta malo, tirando falta y culpando otro, sin sa cu ta den murmuracion nan ta, y cu murmuracion ta veneno pa bida di hende.
Si bo kier sali for di un situacion ,ferfelo, delicado, of hasta penoso, tin un formula cu Dios ta duna nos, pa nos stop di murmura y expresa Fe y e ta bisa lo siguiente den Filipensenan 4:6 : No preocupa pa nada: Ma den tur cos, pa medio di oracion y suplica cu gradicimento, laga boso peticionnan ta conoci dilanti di Dios,y e pas di Dios cu ta surpasa tur comprondemento, lo warda boso curason y boso mente den Cristo Hesus.
E peliger di murmuracion ta cu bo por traha 2 of 3 trabao y te ainda placa no ta yega, pasobra bo no ta agradecido pa locual cu bo tin.
Haci tur cos sin murmura ni discuti, pa boso por proba boso mes di ta sin culpa y inocente, yuinan di Dios sin reproche meymey di un generacion corumpi y perverso, entre cualnan boso ta briya manera lusnan den mundo.( Filipensenan 2:14-15)
Murmurcion ta pica, murmuracion ta destrui hende su Fe, y esey ta locual diabel kier logra, pa bo duda, y no ta agradecido di locual Dios a haci pa bo.
Imaginabo cu despues cu Dios a habri Laman Corra pa e pueblo sali for di Egypto, ora nan tabatin hamber y sed nan a bisa ,cu ta mihor nos a keda den Egypto, y esey a lanta furia di Dios, despues di come mana nan tabata kier carni, y asina nan a sigi murmura, y Dios bisa cu nan lo muri den desierto.
E palabranan cu bo ta expresa den direccion di Dios ta determina, con lihe lo bo sali for di problema, of cuanto tempo lo bo keda aden, con lihe bo relacion cu bo famia lo drecha, of cu bo mes boca bo ta destrui tur cos.
Mas oracion, mas gradicimento, y menos palabra negativo, kehamento, y murmuracion y mas lihe bo mira lus den bo scuridad, pasobra bo Fe ta hiba bo na bo bendicion.
Laga boso karakter ta liber di amor pa placa, y sea contento cu loke boso tin, pasobra e mes a bisa:
Nunca lo mi bandonabo, y nunca lo mi laga bo desampara.( Hebreonan 13:5)
Murmuracion tambe por hinca bo salud mental den peliger, y bo ta wordo cura ora bo bira agradecido na Dios.
Pasobra tin un gran bendicion, pa esnan cu ta papia bon di Dios di nan curason.


text:
Pronóstiko di tempu pa Kòrsou i bisindario bálido te djaweps atardi 6:00 o.l., 7 di òktober 2021.
Pronóstiko
Pronóstiko di tempu pa Kòrsou i bisindario bálido te djaweps atardi 6:00 o.l., 7 di òktober 2021.
Kompilá: djarason 6 di òktober 2021, 17:00 o.l. (21:00 UTC).
Tempu: Parsialmente nublá ku chèns pa un áwaseru lokal durante oranan di mainta, despues tempu lo ta generalmente seku.
Temperatura máksimo lo alkansá 32ºC i temperatura mínimo 27ºC.
Solo ta sali 06:25 i ta baha 18:22 o.l.
Bientu: Generalmente ost i moderá te basta fuerte; forsa 3 te 5 (11 te 39 km/ora, 07 te 21 nudo).
Situashon general: Un diferensia grandi di preshon lo generá un bientu basta fuerte den nos region. Durante oranan di mainta, nubianan lo oumentá temporalmente i generá un áwaseru riba Kòrsou. Despues tempu lo ta generalmente seku. Mas aleu, e área di stòf prosedente di Sahara ku a bin ta limitá e bista un poko.
Kondishon di laman: Moderá te lokalmente brutu ku altura di ola entre 1 pa 2 meter (3 pa 7 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djabièrnè atardi: Por lo general parsialmente nublá i ménos bientu.
Meteorólogo: Figueroa


text:
KRALENDIJK – Dia 21 di desèmber 2020, Hennyson Thielman a keda nombrá komo diputado di Entidat Públiko Boneiru. P’esei Kolegio Ehekutivo resientemente a repartí tareanan.
Diputado Nina den Heyer ta enkargá ku portafolio di Komunidat i Kuido. E portafolio akí ta konsistí di Salubridat Públiko, Enseñansa, Kultura, Asuntunan Sosial i di Bienestar, bou kua ta kai Hóben i Famia, Asuntunan Laboral, Revitalisashon di Aparato Gubernamental, Registro Sivil i Bibienda Popular. Si bo tin karta / petishon pa diputado Den Heyer, manda esaki na gedeputeerde.denheyer@gmail.com
James Kroon ta enkargá ku portafolio di Planifikashon i Desarroyo i Asuntunan di Deporte. Esaki portafolio akí ta konsistí di Planifikashon i Maneho, Asuntunan di Tereno, Tráfiko i Transporte, Agrikultura, Krio di Bestia i Peska (LVV), Maneho di Medioambiente i Naturalesa, Asuntunan di Deporte i maneho. Si bo tin karta / petishon pa diputado Kroon, manda esaki na gedeputeerde.kroon@gmail.com
Diputado Hennyson tin e portafolio di Desaroyo Ekonómiko i Maneho Operashonal i Sosten. E portafolio akí ta kontené Finansas, Desaroyo Ekonómiko, Turismo, Asuntunan Hurídiko i General, Personal i Organisashon. Akibou ta kai tambe reorganisashon di Entidat Públiko Boneiru, Teknologia di Informashon(ICT), Komunikashon, Pòst i Archivo, Servisio Fasilitario i Telekomunikashon. Si bo tin karta / petishon pa diputado Thielman, manda esaki na gedeputeerde.thielman@bonairegov.com
Gezaghèber Edison Rijna tin bou di dje: Orden Públiko i Siguridat, Kombatimentu di desaster, Elekshon, Kompanianan di Gobièrnu, Direktorado Supervishon i Mantenshon, Mantenshon di Espasio i Desaroyo, Mantenshon di Komunidat i Kuido, Proyektonan di Mantenshon i Gruponan di Tarea, Haf i Lots i Ofisina di Reibeweis.
Na momentu ku un di e diputadonan ta ousente, diputado Kroon lo remplasá diputado Den Heyer. Diputado Thielman lo remplasá diputado Kroon i diputado Den Heyer lo remplasá diputado Thielman.
Na momentu ku gezaghèber Edison Rijna ta ousente, e lo wòrdu remplasá pa gezaghèber interino Nolly Oleana.
Kòrda si bo ta manda un karta / petishon pa un diputado, kontrolá si bo a menshoná bo adrès, number di telefon, adrès di e-mail i e karta mester ta firmá.


text:
KRALENDIJK – Un grupo di persona bou di guia di Meligia Trinidat a siña kose tas. Fin di siman tras di lomba despues di 5 siman di práktika, un grupo di persona a siña i kose diferente tas, i a presentá kiko nan a traha. Diferente persona ku a tuma nota di e tasnan, kasi no por a kere loke nan a mira. Invitadonan a menshoná ku ta trata di tas kumprá den tienda. Impreshonante. Durante e momentu ku a presentá e produkto a dirigí palabra Lupe Martis di Fundashon Avanti. Despues di 5 lès di siña kose, esaki ta resultado. Den pasado a hasié pa muchanan i awor tabata turno pa adultonan. E hendenan a keda kontentu kon nan mes a kose nan tas. Si bo tin deseo ku poko esfuerso bo ta logra. Un tremendo trabou di Meligia Trinidat ku a guia e proseso di práktika. E idea ta pa traha tas i despues bende esaki ku lokal i e turista,”Martis a menshoná.
Despues Mariella Marcano a papia, kende ta un di esnan kende a partisipá na e práktika di siña kose. Tremendo loke nos a a hasi, esta kose un tas, dibertiendo i hasi algu nobo. Mi ta impreshoná kon e kreatividat di kolo i tela den kombinashon a keda hopi bunita. Mi ta spera mas di e obranan manera entre otro kosementu di tas, Marcano a menshoná. Seguidamente a dirigí palabra diputado Nina den Heyer, kende na su turno a menshoná ku loke e ta mira a impreshon’é. “Tremendo talento i hopi bunita tas. Kasi mi no por a kere ku ta nos mes hendenan a kose e tasnan, loke tabata hopi bunita ku ta parse algu kumprá den tienda.
E ta den nos kultura di tiki, nos ta hasi hopi. E kosnan aki mester siña nos hóbennan. Ta notabel ku ta solamente e hende di edat haltu ta aktivo i motivá pa e tipo di obra manera esaki. Tremendo trabou di Lupe nos ámtenar ku talento skondí. Mi ta hopi orguyoso di boso tur, diputado den Heyer a finalisá bisando.


text:
Nos ta fuerte corporate, komersial i final i e realisá
Derecho bankario tapa e hopi relacion estatal i federatie e origen di e institucion finansiero
Abogadonan ku ta spesialisá den e área di e lei di manera tur, di e kliente di pleitamentu i keho ta kontra di un banko, e complejos litigios entre institucion nacional i stranhero tin su invariant, e gobernashon i otro banda.
Despues di alica manera un abogado na su pais natal, Egipto den e kunukunan di derecho Penal i di Derecho Públiko, e Dr Pasa Oicn La tabata praktikando manera Konsulta Legal di Dubai di e aña.
Trahando eksklusivamente ku E Kondukta di e Defensor di e Consulta Jurídica, e Dr Pasa e ta un lider efektivo.
Otro Ofisina: Abo Debi, e Firma di e Lei di bista komandante di Artíkulo Dios Prokonsul Efensor ta un firma un sirbishi kompleto pa dept, kla abundantemente prueba di suela, den diferente kuestion jurídicas e parken e lokal teritorio. E Firma di e lei di bista komandante di Artíkulo Pasa Na e Abdoulie Efensor Legal Consultant ta un firma un sirbishi kompleto plantá di Dubai, organisacion ta brinda sirbishi na cliente privá i den EMERITA arabirnan uní i e region EN. Area di realisá include corporate i merkado ta kapital, planifikashon i servisio, propiedat intelektual, defensa criminals, aéreo i marítimo. E Firma di e lei di bista komandante di Artíkulo di Konsultá Gratis, Honoris di Continua Tarea di Credit Made Sociedad e ta un derecho corporate i komersial pa e firma ku sede di Dubai.
Nos área di realisá include negoshi den EMERITA arabirnan uní e transacties komersial bai di akuerdo, manera join entre, venus ta aktivo i e kompas, e ta pèrmití di licenses, protekshon di dato i rekuperashon di e debe lei di servisio.
E Firma di e lei di bista komandante di Artíkulo Den Ra mi Efensor i Muhyiddin Internashonal di Consulta Jurídicos ta un realisá komandante di firma un abogado basá riba e aña.
Area di realisá include di propiedat inmueble i na e tereno, derecho penal, komersial i di derecho internashonal di sosiedat, di bna i e siguridat di lei, planifikashon i servisio, di marítimo.
E Firma di e lei di bista komandante di Artíkulo, Basá riba i ku ofisina di Dubai i Abo Debi, Horizontal O tabata second di e kliente den EMERITA arabirnan kasá durante dos decada. Tin un seif enfoque regional, regularmente second pesei na cliente lokal i international (di tratá inhustamente i no ta tratá inhustamente) ku ta largu di e region di GCC. Otro Ofisina: Abo Debi, e Firma di e Lei di bista komandante Diaz Roos, LLP ta un di Miami en ku sede global di e realisá jurídica e sentro di nashonal i internashonal di prosedimentu parallel i e transacties riba diferente area di realisá. Nos grupo legal only Akto pa e Konseho riba abogado di internashonal, final, i e lei di imigracion. E Firma di e lei di bista komandante di Artíkulo den Dubai nos ta e Mihó final, familie, empresa, edifisio, biennan rais, propiedat, hür i atendemientu di kontroversial abogadonan, fiskal, un abogado, users legal i e árbitros. Nos Dubai abogado ta pionero na bna, seif, traha, servisio, maritimo, contacto, di e kontrato. Otro Ofisina: Abo Debi, e Firma di e Lei di bista komandante di Artíkulo Sin E Home Efensor di Consulta Jurídicos e ta un organisacion independiente di trabou yen, e bute riba abogado abogado di Dubai, EMERITA arabirnan uní. Di firma proposicion sirbishi legal di komandante, e a realisá di e lei, ku tin un enfoque spesial na desakuèrdo area nivel, commercial, final, e busca, e tòl, e seif di konflikto. E Firma di e lei di bista komandante di Artíkulo, Estrechamente plantá den EMERITA arabirnan uní ta e kapital edel, Vaker McKenzie tin un largu trayekto di e lesamento i e empeñonan international i e internacional, e dèk i e institucionnan finansiero i e órgano di gobernashon. Nos abogado di ofresé sofisticadas i lesamento personal construi riba un buki.
Otro Ofisina: Dubai Bute riba abogado di bista, komandante di E ofisina di Dubai, ademas di ku nos dos otro Pariba Medio ofisina di Must i Tambu, a aktua den lesamento na cliente di e mes ta un abundantemente varida di asuntonan ta e Emerita Arabirnan Uní i e region, incluyendo e desaroyo di biennan rais, turismo i di hospitalidat di e proyekto di energia i.
E Firma di abogado di Detayá komandante a Habri na, e Abo Debi ofisina ofresé e kliente den e Medio Oriente i e di Afrika i esnan ku ta hasi negoshi den e region di aceso na yama yen di sirbishi di Kleur Gottlieb proposicion, inkluyendo nos kustumbernan líder di e área di fusiones i adquisiciones, merkado ta e kapital i litigios.
C, Connecting, Seattle, Dubai i Andre
E Firma di e lei di bista komandante esperamos nos kliente di asuntonan lokal e lei i reglamentu nan, den Emerita Arabirnan Uní i e Sentro Finansiero Internashonal di Dubái, i yuda regionaal i international pa e kliente nan transacties i proyekto di tur e region EN, spesialmente den bo tera di e buki. E Firma di e lei di bista komandante di Freshfields Bruckhaus Marinir LLP ta un lider entre firma international di abogadonan, proposishon derecho di negoshi, di lesamento di mas haltu kalidat di tur Oropa, e Medio Oriente, Asia i di estudio uní.
Ku mas di, shen abogado di binti i shete sentro di negoshi di tur e mundu, ofrece un abundantemente.
Otro Ofisina: Dubai Bute riba abogado di bista komandante di Brasil Juliana LLP e ta un organisacion internashonal di bute riba abogado ku abogado di Des, Nobo York, Washington, D. Sirbi e Fortuna di shen empeñonan, pa prinsipal institucion finansiero, di prinsipal kapital di versión privá, entidad gubernamental i partikular. E Firma di e lei di bista general ta Bini, Origen, Grip, Aprel Sociedad ta un mes independiente lider di derecho internashonal di e mes. Nos forsa only abogado di trabou na nos kliente di tur e mundu kla pa nos ofisina di Roma, Mil, Polonia, Paga, Turín, Abo Debi, Buelo, Andre i Nobo York. Ta un bon kalidat.
E Firma di e lei di bista, komandante di e SR Dienen ta un nòmber nobo den e negoshi legal.
Na e tempu ei, SR Dienen ta un empresa ku aña pedigrí di e logro i e profesional riba konstrukshon tin e firma di e lei di e kliente. Un spiritu di kolaborashon multidisiplinario i traha den grupo inmune di kultura ta e mes na kla pa e sektor. Otro Ofisina: Dubai Bute riba abogado di bista komandante di Short ta un lider internashonal di e bute di lesamento na empeñonan, institucion finansiero i gobiernu. Nos prinsipal negoshi ta den e mundu corporate, finansa, desishon di konflikto, i e desaroyo i di esaki na e aktivo riba energia, di rekurso i e sektor di infrastruktura. Otro Ofisina: Dubai Derecho di e Mes Introdusí na Read Met realmente ta kere ku nos"mi no Ta nan so den atministrashon. E personal Nos un to mundial di e firma di e lei nan a traha den smal kolaborashon ku su kliente den henter un éksito pa aña di relatonan a resultá di ta un di e lidernan di e legislashon nashonal pa firma di un bon drastico bute un abogado.
Otro Ofisina: Dubai Bute riba abogado di bista, komandante di e Lesador ta Jalon tin su ofisina den Abo Debe, Dubai, Buren, e Keiro, Monster, Setar i sosial ofisina di Singer, Joran i Time.
Lesador di Jalon e deseo pa haya e kasonan di tur e stat grandi den e Santo, i den e stat ku e rama di felida di ofisina. Otro Ofisina: Dubai Bute riba abogado di bista komandante di Siman e ta un firma riba abogado internashonal e sentro di kuater sektor mas importante. Di nos oficina na prinsipal dentro komersial i finansiero di tur Oropa, e Pariba i medio Asia, otro mundu kla di e hende di kuater importante industrial: energia i infrastruktura, finansiero. Otro Ofisina: Dubai Firma e Lei di Introdusí e Clyde O ta un dinámiko i den rápido firmamentu global di e firma di e lei ta sentro di ofresé un yen representante legal na cliente den nos sektor leve. Esperamos na empeñonan ku ta den e sentro di komersio mundial i di merkansia. Nos kombinashon di prueba e sektor, acteur komersial i hundu. Otro Ofisina: Dubai Bute riba abogado di bista komandante di Alle Bario LLP a tin un seif den presensia di Emerita Arabirnan Uní for di i tin su ofisina den prinsipal sentro di negoshi di Dubai i Abo Debi. Otro Ofisina: Abo Debi na e Firma di abogado Detayá curacao Blanku, basá riba Nobo York di, tin abogado di e Estudio uní, Amérika latino, Oropa, Pariba Medio, Afrika i Asia. Nos kliente ta publica i priva, pa empeñonan komersial i e institucionnan finansiero, meskos di gobiernu estatal i entidad involukrá. E Firma di abogado di Detayá komandante di Vaker Bot ta un firma riba abogado internashonal reconoce pa nos enfoque creativo di e asuntonan legal i den kaso ku enfrente di nos kliente. E trabou ku a hasi na fini ta innovatie. Ku aproksimadamente abogado i un reda mundial di ofisina di Vaker Bot traha ku nos kliente. E Firma di e lei di bista komandante.


text:
Pueblo di Aruba ta cordialmente invita pa e gran apertura 17 juni proximo
ORANJESTAD: Dialuna den ora tempran di mainta Minister Endy a compaña WEWE, e mascota di Weganan Escolar pa un bishita di cortesia na Mon Plaisir Basisschool en conexion cu WE 2022 cu ta cuminsa diabierna awo. Falta algun dia pa WegananEscolar 2022 inicia unda cu mas di 1200 mucha di binti diferente scol ta participa den ocho diferente disciplina for di 17 pa 25 di juni. E muchanan a keda encanta cu WEWE. Tur e docentenan a bisti awe mainta un uniform di un of otro deportemanera; karate, tennis, basket pa nombra algun. WEWE a invita e alumnonan y nan mayornan pa e gran apertura di WegananEscolar cu ta tuma luga diabierna awo cuminsando pa 6’or di atardi den Compleho Deportivo Guillermo Prospero Trinidad naDakota. Masha danki na e docente y alumnonan di Mon Plaisir School pa e bunita mainta. 4D
Ministerio di Enseñansa y Deporte y IBISA ta invita pueblo di Aruba pa e gran apertura di
Weganan Escolar cu ta tuma luga diabierna awo dia 17 di juni, 2022 cuminsando pa 6’or
di atardi den Compleho Deportivo Guillermo Prospero Trinidad na Dakota. Directamente for
di Italia Denzel Dumfries, ken ta haci apertura y asina dunainicio na e Weganan Escolar
2022. Ban apoya nos muchanan y disfruta di un mahestuososhow di apertura.


text:
E departamento di KNO ta diagnostiká i trata malesanan di orea, nanishi, garganta i area di kabes i nèk. E departamentu ta bon ekipá ku fasilidatnan pa ofresé un servisio di kalidat haltu i safe pa tantu adulto komo mucha.
Tratamentu i Kondishonnan
- Nanishi:
- Verstòping di e Nanishi
- Sinusitis Króniko
- Tumor den Nanishi i Sinus
- Ronkamentu i Respirashon
- Orea:
- Otitis Media Króniko
- Cholesteatoma
- Mastoiditis
- Malesa di Meniere
- Otosclerosis
- Neuroma Akústiko
- Garganta:
- Malesa di Garganta
- Ronkamentu
- Disfonía spasmodiko
- Tremor Vokal
- Parálisis di e Stembanden
- Laryngeal granuloma
- Laryngopharyngeal reflux
- Atrofia di e stembanden
- Tosamentu króniko
- Paroxysmale stembandenstoornis
- Problema ku papia i guli
Programa i Servisionan di KNO KNO
- Otolaringologia General
- Kabes i Nèk
- Otologia i Neurotologia
- Rinologia
- Operashon pa Slaapapneu
- Holó i Smak
- Patologia di Lenga
- Stèm, Papiá i Gulimentu
Spesialista KNO
Nadjah Wagner-Buitenweg - Spesialista di Orea, Nanishi i Graganta (ENT)
Drs. Wagner-Buitenweg ta un médiko di Keel, Neus en Oor (KNO) allround ku hopi eksperiensia ku a regresá su pais natal despues di su hospitalisashon na Hulanda.
Su spesialismo ta otologia; e tin eksperiensia ku implantashon koklear, BAHA, otro problema ku oido i sirugia i ku vestibular schwannoma. E eksperiensiá den tratamentu i maneho di malesa i alergia di sinus i e asina yamá Functional Endoscopic Sinus Surgery (FESS). E ta enbolbí den e tim multidisiplinario ku ta trata defektonan opstruktivo di soño. E la sigui varios kurso postgrado di medisina di buseo i tabata un eksaminador médiko pa sambuyadó.
Den kolaborashon ku e neurosirugano, resientemente e la kuminsá ku sirugia pituitario na CMC. E ta miembro di varios asosiashon profeshonal, manera entre otro e asosiashon di KNO i Federatie Medische Specialisten, tur dos ta situá na Hulanda.


text:
All posts tagged "Aruba"
-
AVB/ 1 year ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...
-
AVB/ 2 years ago
Aruba ta hunga wega di clasificacion pa mundial di futbol
Recientemente Arubaanse Voetbal Bond (AVB) a confirma su participacion den e weganan eliminatorio di Campeonato Mundial di Futbol Qatar 2022, cu...
-
Parce cu Stanley Menzo lo bira e ‘bondscoach’ di seleccion di Aruba
Na e prome training oficial di e seleccion di Aruba, cu temporariamente ta wordo dirigi pa David Abdul y su ekipo...
-
Seleccion Nacional di Aruba preparando pa Pre-Mundial Qatar 2022
E seleccion di Aruba a cuminsa preparacion pa Pre-Mundial Qatar 2022, e proceso a cuminsa apesar cu nos no tin un...
-
Aruba ta cla pa clasificacion di Concacaf pa mundial Qatar 2022?
Diaranson FIFA y Concacaf tabata tin e sorteo official pa clasificacion di Concacaf pa mundial Qatar 2022. Ta claro cu nos...
-
Division Honor/ 3 years ago
Jamaica a gana un Aruba competitivo 2-0 na Kingston, awo nos falta gol y haya mas punto
Aruba ta perde 2-0 cu Jamaica pero den un wega competitivo na Kingston, e seleccion no sa perde facilmente mas, awo...
-
AVB/ 3 years ago
Deseonan di pronto recuperacion pa Walter Bennet di RCA
Casi na final di e partido di RCA contra Scherpenheuvel den ABC Cup unda e Tricolor a gana 4-1, tabatin un...
-
Liga Hubenil/ 3 years ago
Seleccion U15 caminda pa Bradenton, Florida
Futbol Aruba tawata presente na e momento cu e Seleccion di U15 a yega airport pa asina bay representa Aruba na...
-
Division Honor/ 3 years ago
Nacional y RCA lo topa pa e titulo campeonil den AVB Playoff Final di Division Honor 2018-2019
Nacional y RCA lo bataya pa dicidi ken ta sali campeon den e final di Division Honor e anja aki. Ambos...
-
AVB/ 4 years ago
Seleccion Nacional U-20 preparando a competencia di CONCACAF
E seleccion U20 di Arubaanse Voetbal Bond (AVB) ta den preparacion pa bay hunga den e competencia di CONCACAF Under 20...


text:
Kralendijk- Aworbonaire.nu, un inisiativa di ABC Online media, konosí di entre otro Bonaire.nu i BES-Reporter, tin e ambishon di trese mas notisia na papiamentu.
Harald Linkels i Sylvia de Leon, di Bonaire.nu, ta e dos personanan klave tras di e wèpsait nobo ku lo ta kompletamente na papiamentu.
‘Nos tin ku biba ku realidat. Bonaire.nu poko poko a bira e sitio di notisia ‘online’ mas grandi di Boneiru. Pero e ta skibí na hulandes. Un idioma ku hopi hende na Boneiru no ta dominá bon, òf simplemente no gusta mashá. E wepsait www.bes-reporter.com ta kubri notisia di Boneiru, St. Eustatius i Saba, pero na ingles’.
‘Pero ketu bai mayoria di e poblashon di Boneiru ta papia papiamentu, i esei ta algu di respetá i tene kuenta kun’é’, Linkels ta agregá.
Kalidat
Segun Linkels i De Leon, Boneiru konosé hopi medio di prensa, ku ta hasi un trabou ekselente. ‘Sin embargo, hopi di esakinan ta enfoká sea riba radio òf televishon. Nos tabata tòg sinti falta di ‘algu’ ora ta trata notisia ‘online’ i na papiamentu na Boneiru. Nos no a bin pa kompetí ku niun hende, pero debidamente nos ta kere ku nos por agregá algu si, ora ta trata di notisia di kalidat’.
E tim di ABC Online media ta konsistí di 8 empleado, hopi di kual ta traha pa e medio di prensa den forma di ‘part time’, banda di otro trabou ku nan tin. E adishon nobo den forma di Awor Bonaire, lo krea oportunidat adishonal pa hende lokal.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Aruba completo ta orguyoso di e seleccionnan di Aruba cu a bay representa nos isla na Santo Domingo den futbol. E team di futbolistanan femenino y masculino hoben, pa prome biaha den historia di nos isla, a logra cu tur dos ekipo a pasa pa final representando Aruba den exterior. E ekipo di mucha muhe di U-14 a titula campeon den e Caribbean Football Challenge Union -CFU Challenge Series y e ekipo di mucha homber a titula sub-campeon.
Aruba Bank ta felicita cada hungado cu e logro historico den representacion di nos isla durante e 10 dianan cu nan tabata na Santo Domingo. Aruba Bank a regalanan un Day-Pass pa disfruta na De Palm Island pa asina nan por celebra nan logro hunto. Un pabien ta bay pa e staf tecnico di ambos seleccion cu a sostene e ekiponan durante full e temporada, y e mayor- y familiarnan pa nan dedicacion y promocion di deporte entre e hobennan.


text:
Pone e fecha akí den bo agènda, laga nos spera ku ta bira un dia históriko: 19 di yüni 2015. E dia akí e kaso sumario ta bini dilanti di hues, e kaso di SMOC, Stichting Clean Air Everywhere i habitantenan di bou di huma di Isla, di entre otro Wishi, Piscadera ku Boca Samí kontra Pais Curaçao. Pasobra ta e gobièrnu akí ku ta bira kara, ya pa algun dékada, ora Isla ta aktua inhustamente, kaminda gobièrnu tin e deber di mantené lei i kumpli ku interes públiko. Ora gobièrnu ta hasi komo si fuera nada no a pasa, ta siudadano ta kue awa. Esnan bibá pariba di huma ta ripará kuantu sèn di belasten ta bai pa kuidonan, ya ku Kòrsou ta gasta 13.8% di su produkto bruto nashonal. Esta malora. Pasó tin míles di yu di Kòrsou ku kasi diariamente tin ku hasi un apelashon riba kuido médiko, i segun investigashon di EcoRYS, mandá pa nos gobièrnu, kada aña tin 18 yu di Kòrsou ta fayesé promé ku nan mester. Ta kla i ta basta. Bou di huma ta paga e preis di mas haltu pa ninga derecho humano básiko manera derecho di biba i di airu limpi.
E emishon di Isla (ku BOO) konosé maton invisibel mané dióksido di suafel, i emishon bon visibel manera e chèpèchèpè bèrdè ku nos tur a tende di dje den notisia di último simannan. TNO a studia e komposishon di e chèpèchèpè algun aña pasá kaba anto el a konstatá ku tin hopi nikel aden ku vanadio, ku segun RIVM por kousa kanser i ku por ta mutageno, es desir e por kambia bo DNA. Tin prueba ku e emishon di e materianan malisimo akí a subi ainda mas ku ta kustumber i asta el a pasa tur límite plousibel di World Health Organization (WHO). Mira por ehèmpel e grafik akibou. E emergensha humanitario agudo pa nos rumannan bou di huma ta mas ku opvio, pero gobièrnu di nos a somentá i ta laga su siudadanonan den gran insertidumbre. Pa SMOC, Clean Air i e habitantenan e kana a yena i nan ta eksigí den un kaso sumario pa laga RIVM ku TNO atrobe investigá d komposishon di e chèpèchèpè ku su konsentrashon, huntu ku otro supstansha venenoso den e airu ku 25.000 inhabitante ta tuma aden ora di hala rosea. Tambe ta eksigí ku Pais Curaçao ta informá su yunan adekuadamente tokante e kalidat di medio ambiente di nan bibienda i ta paga e gastunan pa kita limpia e chèpèchèpè bèrdè for di nan kasnan. Lesa aki pa ‘verzoekschrift kort geding’: SMÖC ea – Land Curacao KG.


text:
Kaso di tiramentu ku morto.
KOMUNIKADO DI PRENSA 345/ 2021
12 òktober 2021.
Kaso di tiramentu ku morto.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 12 di òktober 2021 alrededor di 09.51’or, Sentral di Polis a haña informashon di un
habitante ku e la tende zonido i dalmentu di porta di outo den e área di Tera Kòrá i a nota
ku tin un vehíkulo para mei mei di kaminda.
Mesora a dirigí unidat polisial na e sitio kaminda nan a haña un SUV ku un persona di sekso
maskulino aden i e tabatin herida di bala.
Personal di ambulans ku a presentá na e sitio no por a hasi nada mas pa e víktima i
alrededor di 11.40’or dòkter di polis a konstatá morto di e hòmber Ramon E. Melendez
Requena, nasé na Kòrsou, 21 yanüari 1992.
Riba òrdu di fiskal di Ministerio Públiko a konfiská e kurpa sin bida.
Investigashon den e kaso aki ta kontinuá.


text:
For di 2017 bai di akuerdo ku 27 punto kual entre nan ta e entidat di Vastgoed manehá via di un Holding. Ta bini un “Vastgoedmaatschappij” i un “Exploitatiemaatschappij”. E entendimentu a enserá ku ta bin un entidat doño dje edifisio i tambe un entidat operashonal.
Otrobanda—Curaçao Medical Center, su posishon di likides ta bastante malu i sin ta pagando hür. Na e momentonan aki e instituto nashonal di kuido tin un debe atrasá di 46 mion florin na hür serka HNO Vastgoedbedrijf i no tin prespektiva pa paga. Miéntras, un 5 mion florin reserva pa den kasonan di urgensha, tambe Parlamento a órden pa uza.
For di aña pasá, Direktor Finansiero Karina Lombardi ta bati bèl. Djaweps último, Parlamento di Kòrsou a manda un moshon ku finalmente ta bai krea mas problema pa CMC. Un reserva di 5 mion florin apuntá riba balans pa den kasonan di urgensha, p.e. remplaso di unidatnan di kuido, mester wòrdu uzá promé pidi gobièrnu pa mas sèn. Te ainda e instituto por duna kuido na pashènt pasobra no ta kumpliendo ku obligashonnan finansiero. E sèn simplemente no ta yegando pa kubri gastunan operashonal ménos importante. Unu di e gastunan aki ta pago di hür pa uzo dje edifisio na Vastgoed.
Esaki ta kreando un problema grandi pasobra ku e sèn di CMC riba pago di hür, e Vastgoed mester pa paga gobièrnu e fiansa pa konstrukshon di e edifisio. Ademas, Vastgoed mester mantené reserva pa mantenshon i kuido di e edifisio. Ku e sèn ku Vastgoed ta paga gobièrnu, gobièrnu di su banda mester kuminsá paga Hulanda bek e fiansanan riba bono pa kual a uza i kompletá konstrukshon di CMC. Aparte di edifisio, Vastgoed ta doño dje ekiponan médiko i mester remplasá esakinan kada 8 pa 13 aña. Ta trata di un konstrukshon aprobá for di aprel 2013, den un Memo di Komprendementu ku Gobièrnu a firma entre Kòrsou, Sehos i SONA. Den e memo di entendimentu, a keda konstatá pa separá e operashon di kuido for di ekipo i edifisio, lokual ta un konstrukshon lógiko.
Den e entendimentu a keda palabra riba 20 sèptèmber 2013 ku ta bini un “Vastgoedmaatschappij” i un “Exploitatiemaatschappij”. E entendimentu a enserá ku ta bin un entidat doño dje edifisio i tambe un entidat operashonal. A ehekutá e kontenido dje entendimentu konforme diseño solamente no a sigui ku Sehos sino ku CMC. HNO Vastgoed seguidamente a tuma den un akuerdo di debe, tur debe riba dje (ménos infrastruktura di gobièrnu) pa alrededor di 412 mion florin. E kálkulonan, despues di seri di kasonan den korte i deliberashonnan a keda verifiká pa Ministerio di Finansas i SOAB. Den e struktura nobo, CMC ta uza e edifisio i ta paga hür na Vastgoed. Ku e hür, Vastgoed ta paga gobièrnu e debe di 412 mion florin i gobièrnu na su turno ta paga Hulanda bek pa lokual nan a fia.
Den kuadro di e struktura a presentá mas problema, pasobra konstrukshon a kosta mas tantu sèn. Tabatin mester di mas sèn. Mester a traha un di dos fase riba e statutonan pa pone sigur ku CMC no ta den Sektor Kolektivo. Na Hulanda niun hospital no ta. E no ta kumbiní pais pasobra esei ta pone ku e ta eliminá espasio for di gobièrnu pa fia. Ta konosi, ku Gobernadó a koperá ku Hulanda pa stroba e finansiamentu lokal i ten’é asina for di debe di gobièrnu, a stroba e posishon finansiero di CMC konsiderablemente. CMC, meskos ku kalke otro hospital ta duna servisio médiko komo trabou. SVB ta paga pa e servisionan. For di e sèn ku CMC ta kobra pashènt (SVB) pa servisio e ta paga su kostonan, inkluso hür na Vastgoed. Vastgoed su trabou ta mantené e edifisio i spar pa sigui kumpra ekiponan di uzo pa largo plaso. CMC ta pag’é pa uzo di edifisio plùs ekipo. Tin un retraso di 42 mion florin.


text:
The content originally appeared on: Diario
ORANJESTAD (AAN): Minister di Asuntonan Economico, Comunicacion y Desaroyo Sostenibel, mr. Geoffrey Wever,
ta informa cu Oficina Central di Estadistica a publica e ultimo infomacion di cifranan di importacion y exportacion. Aruba como economia chikito ta importa mayoria productonan cu cada un di nos ta cumpra den supermercado of tienda. Ta trata di entre otro productonan pa uzo diario manera cuminda y paña te material di construccion. E productonan ta yega Aruba via barconan o avionan di diferente paisnan y ta destina pa produccion y consumo local of Freezone.
Den luna di april te juni 2022, e balor di productonan importa a yega un total di di Afl. 605 miyon. Di e suma aki, Afl. 570 miyon ta destina pa produccion y consumo local y Alf. 35 miyon via Freezone pa exportacion. Tur productonan ta worde categorisa den seccionan manera por ehempel productonan alimenticio. Un dato interesante ta cu e top 5 di berdura mas importa segun nan balor den periodo april te juni 2022 ta: lechuga; tomati, batata (incluso batata dushi), promenton y ciboyo.
Ministerio di Asuntonan Economico, Comunicacion y Desaroyo Sostenibel ta monitor continuamente desaroyo di importacion y exportacion di productonan y su impacto riba economia di Aruba.


text:
KRALENDIJK – Un suidadano a informá Radio Live 99.9 FM tokante un situashon ku tin hopi dia, kaminda un fli ta pegá den waya di koriente. E suidadano a menshoná ku pa un òf otro motibu subidónan di fli ta pèrdè kontròl di e fli, loke a resultá den waya di koriente.
“Mi no sa ku e wayanan ku e fli ta pegá den dje tin koriente si òf no. Mi pregunta ta: no tin niun hende sea di WEB òf un di e otro kompanianan ku tin waya kologá den laria, ku por duna atenshon na e situashon? Òf kisas ami ta robes i mester warda te momentu ku kisas tin korto sirkuito pa presentá na e sitio ku tur e konsekuensianan.
E dianan aki tin hopi bientu i ta notabel kon e fli pega den waya ta dal den e otro wayanan. Ta un trabou di ménos ku 5 minüt, djis un persona ku konosementu di koriente i ta traha na un di e instansianan ariba menshoná subi kòrta e fli pega den e waya,” e suidadano a menshoná.
Potrèt ta ilustrá un di e situashon nan na komienso di kaya Maximiliana Rosario, bario Tera Kòrá.


text:
Carubbian lo bay bira un producto superior E prome edicion a demostra esey tambe!
ORANJESTAD, Aruba : Carubbian Festival a ranca sali diahuebs ultimo den un bachi completamente renoba. Tabatin hopi expectativa den comunidad pa cu e re-lansamento di Carubbian.
Minister di Turismo, ing. Mike de Meza tabata presente na e anochi aki den e prome edicion di Carubbian unda a ilustra e ultimo 150 añanan di e desaroyo di San Nicolas den tur forma.
Na San Nicolas tabatin diferente desaroyo a tuma luga for di tempo di e minanan di fosfaat y for di e momento cu esaki a cera y cu e hendenan mester a bandona Aruba.
Minister de Meza a sigui bisa cu e hendenan aki a regresa ora Lago a habri na Aruba. E generacion di Arubianonan nobo den e añanan 20 bin ariba a trece diferente otro custumbernan, creando un cultura combina cu e aporte di personanan di otro paisnan cu a bin traha y na mesun momento a establece na Aruba.
E mandatario a agrega cu banda di esaki tin e florecemento di nos carnaval y di turismo. Kiermen Carubbian awo ta un show cu un contenido diferente unda ta ofrece e turista, e historia di Aruba como tambe pa nos mesun Arubianonan y e hendenan di otro islanan of di Hulanda cu ta bishita nos isla. Carubbian ta bay ta tur siman. Despues e contenido lo cambia, pero lo keda honra e personanan cu a contribui cu cultura, musica y baile na e cultura di Aruba den su totalidad, asina Minister de Meza a indica.
“Esaki tabata un anochi sumamente bon. Nos tin e food court y hopi hende a purba e diferente tipo di cumindanan cu tin na San Nicolas. Bo por a mira, tabata hopi yen eynan. Bo tabatin tambe productonan cu ta wordo traha na Aruba manera biña, pica di papaya y otro tipo di frutanan, juicenan traha door di nos Arubianonan mes”, asina Minister De Meza a expresa.
Banda di esaki tabatin e jump up di e semi carnaval caminda e turistanan por a join esey tambe. Mester ta orguyoso di nos hendenan y nos mesun talentonan cu por a haci un show asina aki, a bisa.
“Mi ta masha contento cun’e. E producto aki ta bay ta un producto superior pa tur e turistanan cu ta bin Aruba, pero nos ta bay keda optimaliz’e y e ta bay bira algo sumamente grandi”, Minister di Turismo, Ing. Mike de Meza a remarca.


text:
Kralendijk- Segun Arthur Sealy, den un opinion ku ela manda pa prensa riba djadumingu, ta niun ratu so e director di Liceo Boneriano mester a bin papia i splika maneho di e skol na Konseho Insular.
“Laga mi ta bon kla, Liseo no tin ningun kuenta i rason di duna na Konseho Insular. Promé ku kuminsá sapatia chèk funshon i tareanan di Konseho Insular. Ta diputado di enseñansa mester duna kuenta i rason. Asuntu di keda sinta òf bai un otro sekshon ta prioridat di e skol ku aprobashon di inspektor” asina Sealy a trese dilanti.
Sealy tambe ta sigui elaborá riba e ‘derechi’ di keda sinta den un klas. “Ningun alumno tin derechi di keda sinta. Imaginábo un alumno tin un rapòrt ku solamente seis, su mayor bisa; mi yu ta keda sinta pasobra e tin derechi di keda sinta”.
Segun Sealy por tin motibu sí, manera pèrdè un temporada largu di enseñansa pa motibu di malesa, situashon familiar òf desaster natural, pa hasi e aña di nobo.Nada otro. Segun Sealy e promé kos ku mester hasi ta kontrolá si maestronan tantu di skol primario komo di skol sekundario ta duna lès bon.
Broma
Sealy ta di opinion ku e Komishon di Mayor no tin nada di bisa riba e parti aki a ni maske nan tabata dunadó di lès. “Mester abolí asuntu di keda sinta, dunamentu di tarea pa traha na kas i ku diploma di MAVO por bai HAVO 3. Keda sinta no tin ningun balor agregá na desaroyo di e alumno. Kuenta di duna e alumno un chèns, Elisa mi mama lo a bisa “Bou di barku tin chèns” E bèrdat ta ku ta e mayor, riba lomba di e alumno, ke broma ku su yu ta na HAVO/VWO” asina Sealy ta bisa.
Sealy ta pensa ku pa medio di e bringamentu tokante e regla nobo i e direktor, mayornan ta kreando un generashon ku no por defendé su mes den komunidat i no ta flèksibel. “Mayornan tin komo tarea pa eduká nan yu a base di norma i balornan di e komunidat i maestronan mester sigui alsa nan nivel di duna lès bayendo kurso, lesa artíkulonan tokante dunamentu di lès i kambionan den nan materia i koperá ku otro. Inspektor mester ta konstantemente na skol”.
Keda leu
Na opinion di Sealy, Konseho Insular keda leu for di fundashonnan di enseñansa, meskos ku ta e kaso den Fundashon Kas Boneriano. “Mihó e nuebe miembronan atendé ku Hulanda pa pone un inspektor permanente na Bonaire kuminsá ku un Universidat na Bonaire”, asina Sealy a terminá.


text: Universidad di Aruba e siman aki a organisa un cumbre sumamente importante. E tema di e cumbre ta Cambio Climatico. Cambio climatico ta afectando henter mundo. Door di esaki e nivel di lama ta subi y esaki por tin un efecto devastador na Aruba aki un par di aña si esaki continua. P’esey henter mundo ta trahando riba diferente paso cu por wordo tuma pa por mitiga e efecto aki. Un di e temanan mas importante ta e tema di energia y e CO2 cu nos ta emiti generando energia. Aruba a base di esaki a traha un energy policy, maneho di energia. Durante e simposio aki, Prome Minister Evelyn Wever-Croes a expone kico ta e metanan cu Aruba tin pa cu e cambio climatico y pa cu energia. Aruba tin metanan pa baha e emision di CO2 pa asina baha nos carbon footprint pa asina nos por logra cumpli cu e tratadonan di Paris y e tratadonan di Nacionnan Uni. Aruba su carbon footprint mundial no ta grandi, e ta hopi chikito. Pero si paisnan grandi mester cumpli cu e palabracionnan di e tratadonan pa baha nan carbon footprint, Aruba tambe mester duna di su parti. Y e maneho di energia di Aruba ta dirigi riba con ta bay logra esaki pa 2030 y con despues tambe pa 2050. Den maneho di energia di Gobierno, ta tene cuenta tambe cu cualkier forma di energia cu scoge, mester ta affordable y confiabel. Nos ta tene cuenta tambe cu e efectonan macro economico di esaki. Aparte di e maneho di energia cu nos tin, ta importante tambe pa señala tambe cu nos tin plannan mas ambisioso ainda. Nos companianan di utilidad ta trahando riba un ‘decarbonization pathway’ pa asina logra e metanan aki mas lihe cu 2030 y 2050. Tambe introduccion di LNG ta logra tambe na yuda esaki mas prome y e plannan di hydrogen tambe por yuda pa logra nos metanan mas lihe. Aparte di energia, tin tambe infrastructura. Mester cambia codigonan di infrastructura pa asina tur hende cu bay construi edificionan y casnan nobo na Aruba, tene cuenta cu e reglanan necesario pa asina nos por brinda cabes na problemanan cu cambio climatico ta trece cu ne. Nos ta mira cu rond mundo tin mas horcan por ehempel. Temperaturanan ta birando mas calor. Pues tur esaki nos tin cu tene na considercaion y combina cu e echo cu e nivel di lama ta subiendo. Nos mester tene cuenta cu construccionnan tambe. Aruba su plan ta delinea, aworakinan nos ta den ehecucion di esaki pa asina Aruba tambe por brinda cabes na e problemanan di cambio climatico.


text:
IBiSA kier felicita tur e scolnan cu a participa durante e campeonato di Vollyball Escolar Enseñansa basico mucha muher y mucha homber cu a tuma lugar dianan 10, 17 y 18 di februari den Compleho Deportivo Frans Figaroa na Noord.
Siguientemente e ganadornan den e pool A mucha mucha muher,
na prome lugar Colegio Sagrado Curason y na segundo lugar Scol Preparatorio Kudawecha.
Den pool B Mucha Muher, na prome lugar Scol Basico Washington y na segundo lugar Mon Plaisir Basis School.
Siguientemente e ganadornan den pool A mucha hombre,
na prome lugar Scol Basico Washington y na segundo lugar Princes Amalia Basis School.
Den pool B mucha homber, na prome lugar Colegio Sagrado Curason y
na di dos lugar Mon Plaisir Basis School.
IBiSA ta sigui cu su campeonatonan deportivo pre escolar, enseñansa basico y enseñansa avanza. E calendario di Deporte Escolar pa aña escolar 2021 – 2022 ya a cuminsa y scolnan por participa den deporte individual como den ekipo. Tur scol ta ricibi un mail cu informacionnan di e deportenan cu ta sigui, pa asina tin tempo suficiente pa prepara y tambe pa inscribi.
E siguiente deportenan cu ta ta bay tuma lugar, ta futbol pa mucha homber den Enseñansa Avansa y ta tuma lugar dia 22 pa 4 di maart (inscripcion a sera caba) y landamento pa scolnan den Enseñansa Basico mucha muher y mucha homber ta tuma lugar dia 5 y 6 di maart
(tene cuenta cu e inscripcion ta sera 22 di februari).


text: Diasabra madruga a drenta informe di un accidente cu hende herida na Palm Beach, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un auto a baha caminda dal un otro auto frontal. Den un di e autonan tabata tin un chauffeur pega y como cu e equipo di rescate e momentonan ey tabata bayendo pa un otro accidente hopi mas serio, polisnan mes cu forsa di man mester a habri e auto pa saca e chauffeur herida. Ambulans tambe a presenta na e sitio y a atende e victimanan y a transporta nan pa hospital.


text:
Awe durante un conferencia di prensa di fraccion di MEP, parlamentario sr. Edgard vrolijk a duna su comentario relaciona cu opinion di parlamentario di AVP, sra. Mervin Wyatt Ras ta papia di Landspakket, caminda nan ta papia cu a pone hopi medida.
E ta bisa cu en bes cu nan bin den parlamento pa puntra con a para cu e landspakket agenda ‘nan a bay haci cumbre di sindicato pa crea panico’. “Nos tin cu bay splica pueblo kico a pasa, for di 2017 parlamento a topa cu deficit financiero supletario. cu mester a cumpli cu tur e gastonan”, e ta splica.
E ta bisa cu tur e mal gastonan cu gobierno anterior a haci cu a crea pa por cumpli cu tur e problema financiero cu tabata halto y a pone gabinete a traha pa cumpli cu tur regla cu Hulanda tabata exigi. Pa e motibo aki no tabatin entrada.
Pa motibo di situacion a pone cu ora cu pandemia a yega, no tabatin entrada mas. Cu esaki, mester a cumpli cu exigencia di Hulanda, cu nan entidad Hulandes cu lo percura pa haci e cambionan financiero y tur e otro puntonan di landspakket.
Segun sr. Vrolijk, cosnan positivo cu lo bin na caminda cu a landspakket cu lo ta decision pa marca subsidie pa por cumpli den paga FASE, Loonsubsidie y tur otro gastonan pa compania chikito y mediano. “Nos ta bendiciona y tin bista pa recuperacion.”